151/2021. (VI.14.) PM határozat 4. sz. melléklete

**Egyesített Közművelődési Intézmény és Könyvtár**

**Tiszavasvári**



**Szervezeti és Működési** **Szabályzat**

Hatályos: 2021. július 1. napjától

**I. fejezet**

**1. A Szervezeti és Működési Szabályzat célja**

A Szervezeti és Működési Szabályzat célja, hogy rögzítse az Egyesített Közművelődési Intézmény és Könyvtár adatait és szervezeti felépítését, szakmai tevékenységét, a vezetők és a munkatársak feladatait és jogkörét, valamint működési szabályait. Az SZMSZ hatálya kiterjed az intézmény vezetőire, dolgozóira az intézményben működő közösségekre, az intézmény szolgáltatásait igénybe vevőkre.

**2. Az Egyesített Közművelődési Intézmény és Könyvtár működési rendjét meghatározó jogszabályok:**

Az intézmény munkáját a 1997. évi CXL. törvény a muzeális intézményekről, a nyilvános könyvtári ellátásról és a közművelődésről és módosításairól, valamint Tiszavasvári Város Önkormányzatának határozatait figyelembe véve, a területet érintő rendelkezéseknek megfelelően végzi.

Az alkalmazottakra vonatkozó intézkedéseket a Munka Törvénykönyve, valamint a 2020. évi XXXII. törvény (a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról) határozza meg.

A szabályzat, a hatályos államháztartásról szóló törvény, valamint a törvény végrehajtásáról szóló kormányrendelet előírásai szerint készült.

Működése során alkalmazandó további jogszabályok:

* a 20/2018. (VII. 9.) EMMI rendelet a közművelődési alapszolgáltatások, valamint a közművelődési intézmények és a közösségi színterek követelményeiről,
* 32/2017. (XII.12.) EMMI rendelet kulturális szakemberek továbbképzéséről,
* 379/2017. (XII.11.) Korm. rendelet a nyilvános könyvtárak jegyzékének vezetéséről,
* 3/1975. (VIII. 17.) KM-PM együttes rendelet a könyvtári állomány ellenőrzéséről (leltározásáról) és az állományból történő törlésről szóló szabályzat kiadásáról,
* 39/2020. (X. 30.) EMMI rendelet a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról
* a 2011. évi CLXXXIX. tv. Magyarország helyi önkormányzatairól
* 2001. évi LXIV. tv. a kulturális örökség védelméről szóló szabályzat.
* Tiszavasvári Város Önkormányzata Képviselő-testületének 95/2011. (IV.21.) Kt. sz. határozata amely a város közművelődési, könyvtári és közgyűjteményi feladatairól és ellátásnak feltételeiről szól.
* Tiszavasvári Város Önkormányzatának 72/2016.(III.24.) és a 17/2016.(I.27.) sz. határozata, valamint az EKIK 987-6/2016 sz. alapító okirata és ennek módosításai.

A Szervezeti és Működési Szabályzat (a továbbiakban SZMSZ) célja, hogy rögzítse az intézmény adatait és szervezeti felépítését, a vezetők és alkalmazottak feladatait és jogkörét, az intézmény működési szabályait.

**3. Az intézmény működési rendjét meghatározó dokumentumok**

A költségvetési szerv törvényes működését a hatályos jogszabályokkal összhangban lévő alapdokumentumok határozzák meg.

**3.1. Alapító okirat**

Az intézményt Tiszavasvári Város Önkormányzatának Képviselő-testülete alapította, a kulturális javak védelméről és muzeális intézményekről, a nyilvános könyvtári ellátásról és közművelődésről szóló 1997. évi CXL. törvényben rögzített feladatok ellátására. Az alapító okirat tartalmazza az intézmény működésére vonatkozó legfontosabb adatokat, az alapszolgáltatásokat és a szakmai alapszolgáltatások kormányzati funkció szerinti megjelölését.

**3.2. Éves munkaterv**

Az intézmény a szakmai feladatok, működési folyamatok meghatározása és végrehajtása, ütemezése érdekében az intézmény vezetője munkatervet készít.

A munkaterv tartalmazza:

- az adott évre vonatkozó szakmai koncepciót, szolgáltatási tervet,

- a tervezett feladatokat,

- a végrehajtás ütemezését, határidejét.

A munkatervet az intézmény vezetője megküldi jóváhagyásra a fenntartóhoz.

Az intézmény vezetője a munkaterv végrehajtását folyamatosan ellenőrzi, értékeli.

**3.3. Beszámoló**

Az éves munkatervhez hasonlóan a szakmai feladatok, működési folyamatok végrehajtásáról az intézmény vezetője beszámolót készít.

4. **Az intézmény legfontosabb adatai**

Szakágazati jogszabály szerinti típusa:

910110 Közművelődési intézmények tevékenysége

Megnevezése: Egyesített Közművelődési Intézmény és Könyvtár

Székhelye: 4440 Tiszavasvári, Szabadság tér 1.

Postacíme: 4440 Tiszavasvári, Szabadság tér 1.

Telefonszáma: 42/520-000

Telefaxszám: 42/520-000

Elektronikus levélcím: [ekikigazgato@gmail.com](mailto:ekikigazgato@gmail.com), vktiszavasvari@gmail.com

Honlap URL-je: www.kulturatvasvari.hu

Törzskönyvi azonosító száma (PIR): 834005

Adószáma: 15834003-2-15

KSH statisztikai számjele: 15834003-9101-322-15

Számlaszáma: 11744144-15834003-00000000

Alapítója: Tiszavasvári Város Önkormányzata

Alapítva: 2016.04.01.

Alapítás módja: egyesítés összeolvadással

Közvetlen jogelőd szervezetek: Művelődési Központ és Könyvtár

Vasvári Pál Múzeum

Fenntartó szerve: Tiszavasvári Város Önkormányzata

Felügyeleti szerve: Tiszavasvári Város Önkormányzata Képviselő-testülete

Szakmai felügyeleti szerve: EMMI – Kultúráért felelős Államtitkárság

**Az intézmény telephelyei:**

Vasvári Pál Múzeum,Tiszavasvári, Kálvin út 7. T: 0642-911-013, e-mail: szervezes@vasvaripalmuzeum.hu

* Tiszavasvári, Ady E. u. 8.

Városi Könyvtár, Tiszavasvári, Szabadság tér 1. T: 0642-372-441 e-mail: vktiszavasvari@gmail.com

Találkozások Háza, Tiszavasvári, Szabadság tér 1.

**Engedélyezett alkalmazotti létszám: 20 fő**

Városi Könyvtár 7 fő

Találkozások Háza 7 fő

Vasvári Pál Múzeum 6 fő

**5. Az intézmény jogszabályban meghatározott közfeladata, szakágazati besorolása**

**5.1. Az intézmény alaptevékenysége**

* Az intézmény köteles ellátni mindazon feladatokat, amelyeket a rá vonatkozó jogszabályok, szabályzatok, valamint Tiszavasvári Város Önkormányzata, mint fenntartó nevében a Képviselőtestület döntései előírnak.
* Az Egyesített Közművelődési Intézmény és Könyvtár segíti a közművelődési, oktatási intézmények, szervezetek közművelődési tevékenységét, együttműködik ezen feladatok ellátásában.
* Mint az információs társadalom alapintézménye, biztosítja az információkhoz és dokumentumokhoz való szabad és korlátlan hozzáférést.
* Gyűjti, feltárja és bemutatja a város és Tiszavasvári Járás múltjának tárgyi, szellemi emlékanyagát, dokumentálja a térség történetét.
* Gondozza és gazdagítja a helyi művelődési szokásokat, hagyományokat, értékeket.
* Támogatja az ismeretszerző, az amatőr alkotó, művelődő közösségek tevékenységét
* Gyűjteményét folyamatosan fejleszti, feltárja, megőrzi, gondozza és rendelkezésre bocsátja, szolgáltatásait a helyi igényeknek megfelelően alakítja.
* Könyvári látogatást biztosít, biztosítja a kijelölt gyűjteményrészek helyben-használatát, az állományfeltáró eszközök használatát, információt nyújt a könyvtár és a könyvtári rendszer szolgáltatásairól.
* Tájékoztat a könyvtár és a nyilvános könyvtári rendszer dokumentumairól és szolgáltatásairól, biztosítja más könyvtárak állományának és szolgáltatásainak elérését. Részt vesz a könyvtárak közötti dokumentum- és információ-cserében.
* Közhasznú információs szolgáltatást nyújt.
* Kulturális, közösségi, közművelődési rendezvényeket és egyéb programokat szervez.
* Iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségeket teremt.
* Segíti a helyi társadalom kapcsolatrendszerének, közösségi életének érdekérvényesítését.
* Biztosítja a szabadidő kulturális célú eltöltéséhez a feltételeket, és egyéb művelődést segítő lehetőségeket.

**5.2. Az intézmény jogszabályban meghatározott közfeladata**

- Magyarország helyi önkormányzatairól szóló 2011. évi CLXXXIX. törvény,

- A kulturális javak védelméről és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény,

- Tiszavasvári Város Önkormányzata Képviselő-testületének 95/2011. (IV.21.) Kt. sz. határozata a város közművelődési, könyvtári és közgyűjteményi feladataira és ellátásnak feltételeire,

- Tiszavasvári Város Önkormányzatának 72/2016.(III.24.) és a 17/2016.(I.27.) sz. határozata, valamint az alapító okirata alapján meghatározott közművelődési, könyvtári és muzeális feladatok.

Alaptevékenység szakágazati besorolása:

910110 Közművelődési intézmények tevékenysége

**5.3. Az intézmény alaptevékenységeinek kormányzati funkciók szerint besorolása**

**A./ Közművelődési feladatok:**

Szakágazati besorolás:

910110 Közművelődési intézmények tevékenysége

Kormányzati funkciószámok szerint:

082030 Művészeti tevékenységek

082091 Közművelődés – közösségi és társadalmi részvétel

082092 Közművelődés – hagyományos közösségi kulturális értékek gondozása

082094 Közművelődés-kulturális alapú gazdaságfejlesztés

**B./ Könyvtári feladatok:**

Szakágazati besorolás:

910100 Könyvtári, levéltári tevékenység

Kormányzati funkciószámok szerint:

082042 Könyvtári állomány gyarapítása, nyilvántartása

082043 Könyvtári állomány feltárása, megőrzése, védelme

082044 Könyvtári szolgáltatások

**C./ Muzeális feladatok:**

Szakágazati besorolás:

910200 Múzeumi tevékenység

Kormányzati funkciószámok szerint:

082061 Múzeumi gyűjteményi tevékenység

082062 Múzeumi tudományos feldolgozó és publikációs tevékenység

082063 Múzeumi kiállítási tevékenység

082064 Múzeumi közművelődési, közönségkapcsolati tevékenység

082070 Történelmi hely, építmény, egyéb látványosság működtetése és megóvása

Továbbá:

081030 Sportlétesítmények, edzőtáborok működtetése és fejlesztése 083020 Könyvkiadás

083030 Egyéb kiadói tevékenység

086030 Nemzetközi kulturális együttműködés

086090 Egyéb szabadidős szolgáltatás

**6. Az alapító megnevezése, az alapítás éve, alapító okirat száma**

Az alapító megnevezése: Tiszavasvári Város Önkormányzata

Az alapítás időpontja: 2016.április 1.

Hatályos alapító okirat száma: TPH/1194-4/2021.

Az intézmény illetékességi, működési köre: Tiszavasvári város közigazgatási területe

Az intézmény fenntartója, székhelye: Tiszavasvári Város Önkormányzata

4440 Tiszavasvári, Városháza tér 4

Az intézmény felügyeleti szerve, székhelye: Tiszavasvári Város Önkormányzatának

Képviselő-testülete

4440 Tiszavasvári Városháza tér 4.

**6.1. Az intézmény jogállása**

Az intézmény önálló jogi személy.

Önálló számlaszámmal rendelkezik

Az intézmény közvetlen politikai tevékenységet nem folytathat, szervezete pártoktól független, azoknak anyagi támogatást nem nyújt.

**6.2. Az intézmény gazdálkodási besorolása**

Önállóan működő költségvetési szerv.

Önálló bankszámlával rendelkezik.

Az intézmény előirányzatai felett rendelkező költségvetési szerv.

Az intézmény működését az önálló éves költségvetés keretében meghatározott pénzeszközök biztosítják, melyet évente Tiszavasvári Város Önkormányzatának Képviselő-testülete hagy jóvá.

Gazdálkodó szerve a Polgármesteri Hivatal (Tiszavasvári, Városháza tér 4.), mely együttműködési megállapodásban foglaltak szerint látja el feladatait az önállóan működő Egyesített Közművelődési Intézmény és Könyvtár számára.

**6.3. A feladatellátást szolgáló vagyon és a vagyon feletti rendelkezések joga**

Az intézmény használatában vannak a Tiszavasvári Város Önkormányzata tulajdonában lévő, az Alapító Okiratban részletezett helyrajzi számokon nyilvántartott ingatlanokon a szakmai feladatellátáshoz szükséges helyiségek.

1. **Az Intézmény helyiségei:**

**A.1. Városi Könyvtár helyiségeinek alapvető rendeltetésük szerinti felsorolása:**

**Földszint:**

Bejárati előtér

Regisztráció

Lift

Ruhatár

Férfi, női, mozgáskorlátozott WC, mosdó

Folyosó

Feldolgozó szoba

Igazgatói iroda

Személyzeti WC,

Felnőtt kölcsönző részleg

Internet részleg

Könyvraktár (felnőtt könyvek és folyóirat)

Mosogató

Mini-konyha

Szerverszoba

Tisztítószeres raktár

Lépcsőház a gyermek részleghez

Lépcsőház a regisztrációhoz

Olvasókert

***Földszint alapterület: 257 m2***

**Emelet:**

Előtér

Raktár

Regisztráció

Férfi, női WC, mosdó

Helyismereti gyűjtemény és zenei részleg

Folyóiratolvasó

Olvasóterem

Gyermek részleg

Fiú, lány WC, mosdó

Tisztítószeres raktár

Könyvraktár (gyermekkönyv)

Könyvraktár (kézikönyvek)

Olvasótermi raktár

***Emelet alapterület: 360 m2***

***Hasznos alapterület összesen: 617 m2***

**A.2. Találkozások Háza** **helyiségeinek alapvető rendeltetésük szerinti felsorolása**

**Pince**

Közösségi terem

Mosdók zuhanyzóval (4)

Öltözők (3)

Raktár

**Földszint**

Közösségi terek

Nagyterem

Kamaraterem

Előcsarnok

Irodák:

Igazgatói iroda

Szervezői iroda

*Kiszolgáló helyiségek:*

Öltözők (4)

Mosdók (5)

Mozgáskorlátozott WC (2)

Mosdók zuhanyzóval (5)

Takarítószertár

Kelléktár (2)

Szellőzőgépház

Konyha

Információs pult

Elektromos helyiség

Biztonsági áramhelyiség

Raktárak (2)

Közlekedő helyiségek

(folyosók, rámpák, zsilipek, szélfogók, lépcsőházak, lift)

***Pince, Földszint alapterület: 1750 m²***

**Emelet**

Közösségi terek

Klubterem I.

Klubterem II.

Szervezői Iroda

Kiállító terem

Játszóház

Tiszavasvári Bölcs Baglyok Szögi Lajos Oktatóközpontja

Televízió stúdió

Kerengő

*Kiszolgáló helyiségek:*

Öltöző

Mosdók (2)

Mosdó zuhanyzóval

Mozgáskorlátozott WC

Raktárak (2)

Stúdió

Vetítő

Műhely

Közlekedő helyiségek

(folyosók, erkélyek, galériák, torony)

Kazánház

Gázfogadó

***Emelet alapterület 840 m²***

***Hasznos alapterület 2590m2***

**Külső terek**

Tetőteraszok, loggia, belső udvar,

**A.3. Vasvári Pál Múzeum helyiségeinek alapvető rendeltetésük szerinti felsorolása**

**Ady úti épület irodái**

Iroda (3)

Női és férfi mosdó

Konyha

Raktár

Régészeti raktár

Technikai raktár

Képtár

Női és férfi látogatói mosdó

Teakonyha

Pince

**Kiállító termek:**

Időszaki

Orvos történeti

Alkaloida

Régészet

Könyvtár

**Kálvin úti épület**

Langaméta szoba

Vasvári Pál szoba

Szentmihályi konyha

Büdi szoba

Szentmihályi mesterségek

Látványraktár

Mozgássérült mosdó

Női és férfi mosdó

Konyha

***Alapterület: 263 m²***

Az intézmény kezelésében állnak az alaptevékenység ellátáshoz kapcsolódó, a vagyonleltár alapján nyilvántartott berendezési tárgyak, eszközök és egyéb készletek. Az ingatlanok, vagyontárgyak feletti tulajdonosi jogokat Tiszavasvári Város Önkormányzata gyakorolja.

Az intézmény vezetője köteles a helységeket az Alapító okiratban meghatározott alaptevékenységek ellátáshoz, a szakmai munka elvégzéséhez használni.

Az intézmény szakmai tevékenységéhez kapcsolódó eszközök, készletek, berendezések felett vagyonkezelői jogot gyakorol.

A vagyon hasznosítására Tiszavasvári Város Önkormányzata Képviselő-testületének az Önkormányzat vagyonáról, és a vagyon gazdálkodás szabályairól szóló 31/2013. (X. 25.) önk. rendelete az irányadó. A szakmai eszközök, készletek, berendezések vagyonhasznosításból származó bevétele az intézmény feladatainak ellátására fordítható.

**B. A helyiségek, felszerelések, eszközök használata**:

B.1. Az intézmény saját, valamint bérlő által hasznosított helyiségeiben párt, politikai célú mozgalom vagy párthoz kötődő szervezet nem működhet, politikai célú tevékenység (kivéve önkormányzati képviselői fogadóóra) nem folytatható.

B.2. Az intézmény helyiségeit, eszközeit, felszereléseit mindenki rendeltetésének megfelelően, az állagmegóvás szem előtt tartásával, a munkavédelmi, tűzvédelmi szabályzatok és a házirend szabályainak betartásával használhatja.

B3. Segíti a helyi társadalom kapcsolatrendszerét, közösségi életét. Ennek érdekében a Tiszavasvári székhellyel működő szervezetek számára évente egy alkalommal térítésmentesen biztosíthatja ingyenes rendezvényükhöz egy adott helyiségét. (Az esetlegesen felmerülő szerzői jogi díj kiegyenlítése, szakhatósági engedélyek beszerzése az adott szervezet feladata.)

B.4. Az intézmény valamennyi alkalmazottja felelős az

• a tulajdon védelméért, állagának megóvásáért,

• a takarékos energiafelhasználásért,

• az egészségügyi, munkavédelmi, tűz- és balesetvédelmi szabályok betartásáért,

• az észlelt meghibásodások, rongálódások stb. jelzéséért,

• a vonatkozó jogszabályokban, a belső szabályzatokban előírtak betartásáért,

• a helyiségek berendezését, eszközeit, felszerelését az épületből elvinni csak igazgatói engedéllyel lehet.

**6.4. Munkáltatói jogkör**

A költségvetési szerv vezetőjének megbízási rendje: Az intézmény egyszemélyi felelős vezetője az igazgató. Az igazgató kinevezése és felmentése Tiszavasvári Város Önkormányzata Képviselő-testületének hatásköre. Kinevezése nyilvános pályázat eredménye alapján 5 év határozott időtartamra szól. A vezetői munkaviszonyt a Munka Törvénykönyvéről szóló 2012. évi I. törvény vezető állású munkavállalóra vonatkozó rendelkezései, illetve a 2020. évi XXXII. törvény és annak végrehajtási rendelete alkalmazásával kell létesíteni. Az egyéb munkáltatói jogokat a polgármester gyakorolja.

A jogkör kiterjed a munkaviszony létesítésére, módosítására és megszüntetésére, a kinevezésre, a besorolásra és előléptetésre, a szolgálati idő beszámítására, a célprémium kiírására, a jutalmazásra, a másodállás, mellékfoglalkozás végzésére irányuló jogviszony létesítésének engedélyezésére, a fegyelmi és anyagi felelősségre vonásra. Jogosult a munkakörök meghatározására, megbízást ad különböző feladatok ellátására.

**7. A Szervezeti és Működési Szabályzat hatálya**

Az intézmény számára jogszabályokban, testületi döntésekben megfogalmazott feladat és hatásköri, szervezeti és működési előírásokat a jelen SZMSZ - ben foglaltak figyelembevételével kell alkalmazni.

Az SZMSZ hatálya kiterjed:

- az intézmény vezetőjére

- az intézmény dolgozóira

A Szervezeti és Működési Szabályzat Tiszavasvári Város Önkormányzata Képviselő-testületének jóváhagyásával lép hatályba és visszavonásig érvényes.

**II, rész**

**8. Az intézmény feladatai és hatásköre:**

Az intézmény köteles ellátni a jogszabályban rögzített és az alapító, fenntartó által előírt feladatait és a hatáskörébe tartozó kérdésekben eljárni, a szükséges intézkedéseket megtenni, valamint az alábbi feladatokat ellátni:

**8.1. Könyvtári tevékenység keretében az Egyesített Közművelődési Intézmény és Könyvtár - Városi Könyvtár feladatai:**

A tiszavasvári Egyesített Közművelődési Intézmény és Könyvtár - Városi Könyvtár nyilvános könyvtári ellátást biztosító települési könyvtár. Szolgáltatásait bármely magyar és külföldi állampolgár igénybe veheti, mint nyilvános könyvtár, az országos könyvtári rendszer része.

Az 1997. évi CXL. törvény a muzeális intézményekről, a nyilvános könyvtári ellátásról és közművelődésről megfogalmazza a nyilvános könyvtárak alapkövetelményeit:

A nyilvános könyvtár /54. § (1) / alapkövetelményei:

* mindenki által használható és - e törvény eltérő rendelkezése hiányában - megközelíthető;
* rendelkezik kizárólagosan a könyvtári szolgáltatások céljaira alkalmas helyiséggel;
* rendszeresen, a felhasználók többsége számára megfelelő időpontban, ötezer fő feletti településen működő települési könyvtár esetében legalább heti 25 órában, továbbá legalább havonta két hétvégi napon tart nyitva;
* vezetője a könyvtárakban foglalkoztatottak képesítési követelményeire és jogviszonyára irányadó jogszabályokban meghatározott végzettséggel és szakképzettséggel rendelkezik;
* könyvtári szakembert alkalmaz;
* helyben nyújtott alapszolgáltatásai ingyenesek;
* statisztikai adatokat szolgáltat;
* éves szakmai munkaterv alapján ellátja az 55. § (1) bekezdésében felsorolt alapfeladatokat, tevékenységéről éves szakmai beszámolót készít;
* részt vesz a kulturális alapellátás kiterjesztésében;
* elnevezésében megjelenik a könyvtár kifejezés.

A nyilvános könyvtár alapfeladatai a törvény 55. § rendelkezései értelmében:

* a fenntartó által kiadott alapító okiratban és a szervezeti és működési szabályzatban meghatározott fő céljait küldetésnyilatkozatban közzé teszi,
* gyűjteményét folyamatosan fejleszti, feltárja, megőrzi, gondozza és rendelkezésre bocsátja,
* tájékoztat a könyvtár és a nyilvános könyvtári rendszer dokumentumairól és szolgáltatásairól,
* biztosítja más könyvtárak állományának és szolgáltatásainak elérését,
* részt vesz a könyvtárak közötti dokumentum- és információcserében,
* biztosítja az elektronikus könyvtári dokumentumok elérhetőségét,
* a könyvtárhasználókat segíti a digitális írástudás, az információs műveltség elsajátításában, az egész életen át tartó tanulás folyamatában,
* segíti az oktatásban, képzésben részt vevők információellátását, a tudományos kutatás és az adatbázisokból történő információkérés lehetőségét,
* kulturális, közösségi és egyéb könyvtári programokat szervez
* tudás-, információ- és kultúraközvetítő tevékenységével hozzájárul az életminőség javításához, az ország versenyképességének növeléséhez,
* a szolgáltatásait a könyvtári minőségirányítás szempontjait figyelembe véve szervezi.
* A nyilvános könyvtár az általa üzemeltetett, kiskorúak által is használható, internet-hozzáféréssel rendelkező számítógépek használatát a kiskorúak védelmét lehetővé tevő, könnyen telepíthető és használható, magyar nyelvű szoftverrel ellátva biztosítja a kiskorúak lelki, testi és értelmi fejlődésének védelme érdekében.
* **65. §**(1) A települési könyvtár a községi, városi, fővárosi könyvtár, 55. § (1) bekezdésében foglaltakon túl gyűjteményét és szolgáltatásait a helyi igényeknek megfelelően alakítja,
* közhasznú információs szolgáltatást nyújt,
* helyismereti információkat és dokumentumokat gyűjt,
* szabadpolcos állományrésszel rendelkezik.

**9.1.1. A KÖNYVTÁR SZOLGÁLTATÁSAI**

A tiszavasvári Egyesített Közművelődési Intézmény és Könyvtár – Városi Könyvtár szolgáltatásait bármely magyar és külföldi állampolgár igénybe veheti.

**A könyvtár használatára jogosultak köre**

* A könyvtár nyilvános települési könyvtár, minden gyermek és felnőtt igénybe veheti szolgáltatásait.

A könyvtárhasználót ingyenesen illetik meg a következő alapszolgáltatások:

* könyvtárlátogatás, csoportos látogatás,
* a könyvtár által kijelölt gyűjteményrész helyben használata (földszinti hírlapolvasó),
* az állományfeltáró eszközök használata,
* információ a könyvtár és a könyvtári rendszer szolgáltatásairól
* könyvtári programokon, rendezvényeken való részvétel.

Amennyiben az olvasó beiratkozik, a könyvtárba be kell tartania a könyvtár használatára vonatkozó szabályokat.

* A beiratkozáshoz személyi igazolvány, diákigazolvány szükséges, gyermekek esetében a szülők beleegyezése (jótállása), mert a beiratkozó, illetve gyermekek esetében a jótálló felelős anyagilag és erkölcsileg az okozott károkért.
* A rendszeres olvasók olvasójegyszámuk segítségével évenként megújíthatják tagságukat.
* Aki a lejárati időre nem hozza vissza a könyveket, bizonyos várakozási idő után késedelmi díjat fizet.
* A kikölcsönzött dokumentumok megrongálásáért kártérítést kell fizetni.
* Ha a könyvtári dokumentumot az olvasó elveszíti, vagy eltulajdonítja - azt azonos művel kell pótolnia, ha erre nincs lehetőség, a dokumentum mindenkori értékének megtérítésére kötelezhető.
* A könyvtárhasználat szabályait megsértő olvasó rövidebb, hosszabb időre vagy véglegesen kizárható a könyvtár használatából.

A könyvtárhasználatra vonatkozó részletes szabályokat a Városi Könyvtár Használati szabályzata tartalmazza.

**8.1.2.A könyvtár feladatait a következő szolgáltatásokkal teljesíti:**

***A könyvtárhasználót ingyenesen, regisztráció nélkül illetik meg a következő alapszolgáltatások:***

* könyvtárlátogatás, csoportos látogatás
* a könyvtár által kijelölt gyűjteményrész helyben használata (földszinti hírlapolvasó),
* az állományfeltáró eszközök használata,
* információ a könyvtár és a könyvtári rendszer szolgáltatásairól,
* könyvtári programokon, rendezvényeken való részvétel.

***Regisztrációhoz kötött ingyenes alapszolgáltatás:***

* Folyóiratok helyben olvasása (Folyóirat olvasó)
* Saját- és más könyvtárak dokumentumbázisaira támaszkodó bibliográfiai, dokumentációs és közhasznú információszolgáltatás.

***Beiratkozáshoz kötött szolgáltatásaink:***

* Könyvtári dokumentumok helyben használata,
* Könyvtári dokumentumok kölcsönzése,
* Zenehallgatás, videofilmek megtekintése,
* Helyismereti dokumentumok helyben használata,
* Folyóiratok kölcsönzése,
* Szakirodalmi, bibliográfiai és tájékoztató szolgáltatás,
* Informatikai szolgáltatás, helyi és országos adatbázisok használata,
* A könyvtárban nem található művek megkérése könyvtárközi kölcsönzés útján.
* A nem kölcsönözhető könyvtári dokumentumok (kézikönyvek, segédkönyvtári anyagok, különgyűjtemények, tartós megőrzésre szánt dokumentumok, helyismereti anyagok) helyben használata a felnőtt és gyermekkönyvtárban (olvasóterem).
* Az olvasótermi dokumentumok kölcsönzése rövid (szombat – vasárnap - hétfő) kölcsönzési határidővel.
* Általános - és szakreferensi szolgálat az olvasószolgálat keretein belül.
* Előjegyzés.
* Irodalomkutatás.

***Térítéses szolgáltatások:***

* Fénymásolás,
* Könyvtári anyagok másolatban történő szolgáltatása a szerzői jog figyelembevételével,
* Számítógépes szolgáltatás: szövegszerkesztés
* Gépidő bérbeadás
* Internethasználat
* Laminálás,
* Spirálozás
* Faxolás, küldés és fogadás
* Nyomtatás
* Szkennelés
* Egyéb irodai szolgáltatás
* A könyvtárközi kölcsönzés útján megkért dokumentumok visszaküldésének postaköltsége

***Az alaptevékenységhez kapcsolódó szolgáltatásaink:***

* Könyv- és könyvtárhasználati, olvasás- és könyvtár-népszerűsítő foglalkozások vezetése,
* Könyvtári, könyvtárhasználati tanítási órák megtartása,
* Kulturális-, közművelődési-, könyv-, könyvtár-, olvasásnépszerűsítő rendezvények kiállítások szervezése,
* Tanfolyamok szervezése (digitális tudás népszerűsítése),
* A könyvtár oktatási, képzési szerepének erősítése,
* Hátrányos helyzetben élők könyvtári ellátása, esélyegyenlőség biztosítása.

Könyvtári szolgáltatásainkat a könyvtári minőségirányítás szempontjait figyelembe véve szervezzük.

A Használati szabályzat a Szervezeti és Működési szabályzat mellékletét képezi.

**8.1.3. A KÖNYVTÁR GYŰJTŐKÖRE, A BESZERZÉS FŐ FORRÁSAI, A DOKUMENTUMOK NYILVÁNTARTÁSA, FELTÁRÁSA**

**Gyűjtőkör**

Az 1997. évi CXL. törvény a muzeális intézményekről, a nyilvános könyvtári ellátásról és a közművelődésről rendelkezései értelmében:

„60/A. § (1) A könyvtár nyilvántartja az általa beszerzett könyvtári dokumentumokat, a miniszter (3) bekezdésnek megfelelően kiadott rendeletében meghatározott módon és tartalommal. A nyilvántartásba vett könyvtári dokumentumok képezik a könyvtár állományát.

(2) A könyvtári dokumentumok adatait elsősorban elektronikusan vezetett nyilvántartásban kell rögzíteni. Elektronikus nyilvántartási rendszer hiányában a könyvtár a könyvtári dokumentumokról nyomtatott nyilvántartást vezethet.

(3) A könyvtári dokumentumok nyilvántartásának tartalmát, a nyilvántartás vezetésére vonatkozó szabályokat, a könyvtári dokumentumok selejtezésének, továbbá az állományból való kivezetésének szabályait a miniszter rendeletben állapítja meg. A könyvtár által nyilvántartott dokumentum csak e törvényben és a miniszter rendeletében meghatározott esetekben és módon vezethető ki az állományból.

(4) A könyvtár gondoskodik a könyvtári dokumentumok feltárásáról, rendelkezésre bocsátásáról és az archiválásra vonatkozó szabályok figyelembevételével történő megőrzéséről.

(5) A könyvtári állomány ellenőrzésének szabályait a miniszter rendeletben határozza meg.

**60/B. §**(1) A könyvtár gyűjtőkörét, a gyűjtemény fejlesztésének, megőrzésének, a könyvtári dokumentumok archiválásának szempontjait a könyvtár fenntartója által jóváhagyott gyűjtőköri szabályzatban kell meghatározni. A gyűjtőköri szabályzatot a könyvtár nyilvánosságra hozza.”

A részletes gyűjtőköri szabályzat a Szervezeti és Működési Szabályzat mellékletét képezi.

Az Egyesített Közművelődési Intézmény és Könyvtár - Városi Könyvtár a nyilvános könyvtári ellátásról szóló törvény szellemében a teljesség igényével gyűjti a magyar kulturális értékeket hordozó könyvtári dokumentumokat, azokat feltárja, és használói rendelkezésére bocsátja.

A könyvtár alapfeladataiból és szolgáltatásaiból következően az alábbi könyvtári dokumentumok tartoznak a gyűjtőkörébe:

* Nyomtatott könyv, folyóirat, hírlap és egyéb időszaki kiadványok;
* Zenemű
* plakát, aprónyomtatványok,
* valamint egyéb nyomdai sokszorosítással létrejött sajtótermék, ;
* Nem nyomdai úton terjesztés céljából előállított szöveges-, képi-, hang-, adat- és optikai rögzítés;
* Elektronikus adatbázisok, programok,
* Helytörténeti értékű dokumentumok.

A tiszavasvári Egyesített Közművelődési Intézmény és Könyvtár - Városi Könyvtár, mint a tiszavasvári járás meghatározó könyvtára, állományfejlesztése, állománygyarapítása során figyelembe veszi Tiszavasvári lakosságának igényeit, figyelemmel kíséri az általános és középfokú oktatás követelményeit, gyűjti azokat a dokumentumokat, melyek általános szinten szükségesek egy - egy szakterület megismeréséhez. Figyelemmel kíséri a felsőfokú képzésben résztvevők igényeit.

Az informatika területén használói számára biztosítja azokat az adatbázisokat, amelyek alapját képezik a korszerű tájékoztatásnak, hatékonyan segítik az itt élő könyvtárhasználók igényeinek kielégítését.

A Városi Könyvtár saját adatbázist épít a könyvtár dokumentumállományáról, melyet saját hálózatán és az interneten is közzé tesz. Részt vesz a közös, megyei, helyismereti adatbázis építésében, melyet honlapján keresztül elérhetővé tesz.

A Városi Könyvtár törekszik arra, hogy a könyvtár információs szolgáltatásainak jelentős része elérhetővé váljon.

Honlapunk a [www.kulturatvasvari.hu](http://www.kulturatvasvari.hu) akadálymentesített, összetett struktúrájú, kétnyelvű honlap.

A tiszavasvári Városi Könyvtár gyűjti a lakosság:

* középfokú ellátását biztosító szakirodalmat valamennyi ismeretágban
* a magyar nyelven megjelent kézi - és általános segédkönyveket, az utóbbi időben megjelent prézens kiadványokat,
* a nemzeti könyvtermés tartalmi egészét, a felnőtt és gyermek szépirodalmi igényeinek kielégítésének érdekében.

A gyűjtés a következő főbb dokumentum típusokra terjed ki:

* könyvek,
* folyóiratok, heti - és napilapok,
* hanglemezek, kazetták, CD-k, DVD-k
* diafilmek, diapozitívok,
* videokazetták.
* aprónyomtatványok,
* fotók,
* szakdolgozatok,
* képviselőtestületi ülések jegyzőkönyve,
* hangoskönyvek.

**A beszerzés főbb forrásai:**

* KELLÓ (szerződéses alapon),
* közvetlen a kiadóktól (kedvezményes áron),
* könyvesbolti vásárlás, online rendelés útján,
* ajándék,
* kötelespéldányként (helyi sajtótermékek),
* Periodikumokat a helyi postahivataltól, terjesztőktől, közvetlenül a szerkesztőségtől vagy kiadótól és a KELLÓ-tól vásároljuk.
* Hangzó és elektronikus dokumentumokat a Könyvtárellátótól, illetve vásárlás útján.

**A könyvtári dokumentumok nyilvántartása:**

A könyvtár állományát egyedi és csoportos leltárkönyvekben tartjuk nyilván, illetve a HUNTÉKÁ-ban. A folyóiratok nyilvántartása papíralapon, cardex kartonon történik.

Minden dokumentumot elektronikus nyilvántartásba is veszünk az integrált könyvtári rendszer katalogizáló modulján.

A nyilvántartásba vételkor a dokumentumokat tulajdonbélyegzővel/leltári bélyegzővel, leltári számmal és vonalkóddal kell ellátni.

**Könyvek:**

Leltári bélyegzőben az egyedi leltárkönyvi sorszám (verzo, minden 17. számozású lap, és az utolsó szövegoldalon; A vonalkód a címlap közepén.

**Folyóirat:** érkeztetéskor a könyvtár pecsétje jól látható helyen, a címoldalon,

Köttetés esetén, a címoldalon, tékázás esetén a gerincen.

**Hangzó anyag:**

*Kazetta:* a kazettán jól látható helyen leltári bélyegző, leltári sorszám, vonalkód

*Hagyományos lemez/bakelit lemez*: a lemezen leltárbélyegző, leltári sorszám, vonalkód,

*CD/DVD*: Leltárbélyegző, leltári sorszám a dobozon és a lemezen, vonalkód a dobozon *CD-ROM, DVD-ROM:* A dobozán és a lemezen leltári pecsét, leltári sorszám, a dobozán vonalkód

*Videofilm:* A kazettán és a dobozon leltári bélyegző, leltári sorszám, a dobozon vonalkód

**Aprónyomtatványok:**

Leltári bélyegző szerepel a dokumentumon

**Az állomány dokumentumtípusok szerinti tagolódása**

***Könyvek:***

Raktári jelzet szerint csoportosítva az alábbi állomány testekben

* Felnőtt kölcsönzőtérben (kölcsönözhető állomány, szabadpolcos elrendezés)
* Felnőtt részlegben (Felnőtt tájékoztatás)
* Gyermek részlegben (kölcsönözhető állomány, szabadpolcos elrendezés)
* Gyermek részlegben (Ifjúsági tájékoztatás)
* Olvasóteremben,
* Helyismereti és Zenei részlegben,
* Raktárakban

***Folyóiratok:***

Földszinti hírlapolvasó

Folyóiratolvasó,

Raktár (tékázott, kötettett folyóiratok)

***AV dokumentumok:***

Zenei részleg

***Egyéb dokumentumok***, aprónyomtatványok, jegyzőkönyvek, szakdolgozatok:

Helyismereti részleg

**A könyvtár állományának feltárása**

Az állomány dokumentumtípusonként külön nyilvántartásban szerepel (egyedi és csoportos leltárkönyvekben).

A könyvtár katalógusai:

1. raktári katalógus
2. betűrendes, keresztkatalógus, mely 2016. április 1-jén lezárásra került.
3. ETO szerinti szakkatalógus, mely 2007. október 1-jén lezárásra került.
4. tárgyszó katalógus, mely 2017. január 1 napjától lezárásra került
5. sorozat katalógus, mely 2011. január 1-jén lezárásra került.
6. hangzóanyagok katalógusa (különkatalógus),
7. videokazetták katalógusa,
8. helyismereti katalógus,
9. elektronikus katalógus

A könyvtár állománya az integrált könyvtári rendszer-katalogizáló moduljának segítségével elektronikus nyilvántartásba kerül, a retrospektív feldolgozás befejeződött.

* A könyvtári állomány feltárása könyvek esetében: raktári (külön a felnőtt és az ifjúsági), és elektronikus katalógusban történik.
* (Szak- és a sorozati, betűrendes cédulakatalógust lezártuk, mivel a használt elektronikus katalógus teljes körű feltárást biztosít).
* Hangzó anyagok, videofilmek, CD-ROM-ok feltárása külön CD katalógusban és elektronikusan teljes körűen történik.
* A Vasvári Hírmondó és a Helyismereti gyűjtemény anyaga, folyóiratcikkei cédulakatalógusban elektronikusan külön adatbázisban történik.

**Állományellenőrzés és állományapasztás**

A könyvtári állomány ellenőrzése, leltározása és állományból való törlése, kivonása a 3/1975 (VIII.17) KM -PM rendelet alapján történik.

Az állományapasztás az állomány gyarapításával egyenrangú feladat. Az állományapasztás szempontjai:

* elavulás
* fölöspéldány
* természetes elhasználódás, rongálódás
* hiány.

A szépirodalmi művek esetében leggyakoribb szempont a rongálódás, szak-és ismeretterjesztő irodalom esetében az elavulás és a rongálódás.

**8.1.3. A KÖNYVTÁR RÉSZLEGEI ÉS SZOLGÁLTATÁSI RENDJE**

***Állománybeszerzés, állományfeldolgozás***

Az állományfeltáró részleg gondoskodik a könyvek, folyóiratok megrendeléséről, a könyvek érkeztetéséről, azok nyilvántartásba vételéről.

Elvégezzük a könyvek tartalmi és formai feltárását, elektronikus adatrögzítését szabadvásárlás esetén a dokumentumok felszerelését. Rendszeresen építjük és karbantartjuk a könyvtár cédula katalógusait.

Elvégezzük a könyvtári állományból kivonásra kerülő dokumentumok leltári törlését, és végrehajtjuk az állományból történő törléskor a jogszabályokban meghatározott teendőket.

***Felnőtt részleg***

A felnőtt kölcsönző részlegben történik a 14 éven felüli könyvtárhasználók beíratása, könyvek kölcsönzése, a könyvek olvasói előjegyzése a könyvtárközi kölcsönzés, tájékoztatás a könyvtár szolgáltatásairól, a magyar könyvtári rendszerről.

Segítséget nyújtunk a könyvtárhasználóknak a könyvtárhasználati ismeretek elsajátításában. Könyvtárhasználati órák, könyvtári rendezvények helyszínéül szolgál. Az itt dolgozó könyvtáros munkatárs javaslatot tesz az állomány fejlesztésére és a részleg kezelésében levő dokumentumállományból való törlésre.

A könyvtárhasználók regisztráláskor névre szóló olvasójegyet kapnak, amit minden kölcsönzéskor fel kell mutatni. Egyidejűleg egy olvasónál 6 kötet lehet, de egyedi elbírálás alapján a könyvtáros több kötetet is kiadhat. A kölcsönzési idő 4 hét, mely meghosszabbítható, ha az adott dokumentumra nincs előjegyzés. A hosszabbítást személyesen, levélben, telefonon, és e-mail-en egyaránt jelezni lehet a kölcsönzési határidő lejártáig. A tájékoztató könyvtáros folyamatosan nyomon kíséri a kölcsönzési határidők lejártát, mely után levélben értesíti a könyvtárhasználót a kölcsönzési határidő lejártáról.

A regisztrációs pultnál történik a fénymásolás, faxolás is, valamint a folyóiratok érkeztetése.

***Gyermekrészleg:***

Az emeleti részen, a Gyermekrészlegben könyvtári szolgáltatásokat biztosítunk a 14 éven aluli könyvtárhasználók számára.

A részleg munkatársa regisztrálja a 14 év alatti könyvtárhasználó adatait, végzi a könyvek kölcsönzését, könyvtári órák, gyermekfoglalkozások tartását a 14 éven aluli korosztály számára.

Javaslatot tesz az állomány fejlesztésére és a részleg kezelésében levő dokumentumállományból való törlésre. Rendszeresen tart könyvtárhasználati órákat, felméri a pedagógusok, az iskolák igényeit. Állandó kapcsolatot tart fenn az iskolákkal, az óvodákkal, az iskolai könyvtárosokkal. Rendezvények, vetélkedők színhelyéül szolgál a Gyermek részleg. A 14 éven aluli könyvtárhasználók beiratkozáskor névre szóló olvasójegyet kapnak, amit minden kölcsönzéskor fel kell mutatni. Egyidejűleg egy olvasónál 6 kötet lehet. A kölcsönzési idő 4 hét, mely meghosszabbítható, ha az adott dokumentumra nincs előjegyzés. A hosszabbítást személyesen, levélben, telefonon, és e-mail-en egyaránt lehet jelezni a kölcsönzési határidő lejártáig.

A Gyermek részlegben is folyamatosan nyomon kísérik a kölcsönzési határidők lejártát, mely után levélben értesíti a könyvtárhasználót a kölcsönzési határidő lejártáról.

***Olvasóterem:***

Itt kerülnek elhelyezésre a kézikönyvek, illetve azok a könyvtári dokumentumok, amelyeket fontosságuk, példányszámuk, gyűjteményi értékük miatt indokolt külön gyűjteményi egységben elhelyezni. Az Olvasóteremben segítséget kapnak a könyvtárhasználók az információszerzésben, tájékozódásban. Az itt található állományt helyben használhatják az olvasók, de indokolt esetben rövid kölcsönzési határidőre (3 nap) az állomány egy része kölcsönözhető.

***Folyóiratolvasó***

A Földszinti hírlapolvasóban napilapok, az emeleti folyóiratolvasóban heti, havilapok, folyóiratok közül válogathatnak az érdeklődők. Lehetőség van a folyóiratok kölcsönzésére is, melynek feltételeit a Használati szabályzat tartalmazza.

***Zenei és Helyismereti részleg***

Az emeleti részen található részlegben kerültek elhelyezésre a hangzóanyagok valamint a helyismereti dokumentumok. Az állomány jelentős része helyben használható, nem kölcsönözhető.

A teljesség igényével gyűjti dokumentumtípustól függetlenül a Tiszavasvárira vonatkozó helytörténeti anyagot, mellyel segíti az oktató-nevelőmunkát és a kutatómunkát. Az állomány feltárása folyamatosan történik, a közös helyismereti, megyei adatbázisba folyamatosan töltjük fel a helyismereti vonatkozású anyagokat, elsősorban folyóiratcikkeket, mely adatbázis elérhető honlapunkon keresztül. A részleg helyet ad kiállításoknak, tanfolyamoknak.

***Internet részleg***

A részlegben olvasói gépek állnak használóink rendelkezésére. Az internet és számítógép-használatra vonatkozó előírásokat külön szabályzat tartalmazza. A részlegben lehetőség van különböző lakossági, térítéses szolgáltatások igénybevételére (nyomtatás, laminálás, spirálozás, fénymásolás, szkennelés).

Az itt dolgozó informatikus könyvtáros munkatárs feladata a könyvtár belső hálózati rendszerének és a számítástechnikai eszközöknek a karbantartása, a felmerülő problémák elhárítása, a könyvtári informatikai rendszer működtetése.

A www.kulturatvasvari.hu honlap folyamatos karbantartása, aktuális tartalommal való feltöltése, fejlesztése, saját adatbázis építése. Karbantartja a könyvtári programot, gondoskodik a hálózat zavartalan működéséről. Tájékoztatja az olvasókat a számítógépes adatbázisok használatáról.

A részleg vetélkedők, tanfolyamok helyszínéül szolgál.

Az egyes részlegekben folyó tevékenységek, könyvtári munkafolyamatok egymással összefüggenek, egymásra épülnek, átjárhatóak. Ezt a munkaköri leírások is tükrözik.

Minden részleg szolgáltatása igénybe vehető a könyvtár nyitvatartási idejében.

**9. Közművelődési tevékenység keretében az Egyesített Közművelődési Intézmény és Könyvtár – Találkozások Háza feladatai**

Az 1997. évi CXL. törvény a muzeális intézményekről, a nyilvános könyvtári ellátásról és a közművelődésről rendelkezései értelmében a közművelődési alapszolgáltatások:

- művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösségek számára helyszín biztosítása,

*-* a közösségi és társadalmi részvétel fejlesztése,

*-* az egész életre kiterjedő tanulás feltételeinek biztosítása,

*-* a hagyományos közösségi kulturális értékek átörökítése feltételeinek biztosítása,

*-* az amatőr alkotó- és előadó-művészeti tevékenység feltételeinek biztosítása,

*-* a tehetséggondozás- és -fejlesztés feltételeinek biztosítása, valamint

*-* a kulturális alapú gazdaságfejlesztés.

A törvény értelmében feladatunk:

* A különböző közművelődési lehetőségek magas színvonalú biztosítása a település lakói számára. A művelődésszervezés feladatait életkor- és réteg specifikusan valósítja meg.
* Értékközvetítés, kultúrafejlesztés, hivatásos és amatőr művészek közreműködésével rendezett műsorok, bemutatók szervezése. Színházi előadások, gyermekrendezvények, könnyű és komolyzenei koncertek, filmszínházi előadások, szórakoztató rendezvények megvalósítása.
* A létrehozott kulturális értékek bemutatása, közvetítése, megismertetése, megőrzése.
* Időszaki kiállítások rendezése.
* Nemzeti és társadalmi ünnepek szervezése, lebonyolítása. A fenntartó megbízásából és támogatásával a városi szintű nagyrendezvények, az állami és nemzeti ünnepek, megemlékezések szervezése, rendezése.
* Közösségszervezés, a helyi öntevékeny és önszerveződő, alkotó közösségek, amatőr művészeti csoportok, kulturális egyesületek, körök működésének támogatása, az egyedi és társadalmi kezdeményezések felkarolása és segítése.
* A település lakóinak érdekeire, érdeklődésre építve az ismeretszerző, amatőr alkotó és művelődő közösségek tevékenységének támogatása, fontos feladatnak tekintve a hagyományok ápolását, fenntartását, és továbbélésének biztosítását, különös tekintettel az alábbi területekre: képzőművészet, táncművészet, színházművészet, zene, díszítőművészet.
* Az amatőr és alkotó egyesületek produkcióinak bemutatása a településen, illetve alkalmanként a településen kívül.
* Partneri segítség az oktatási-nevelési intézmények, egyéb önkormányzati társintézmények, gazdasági társaságok, cégek, vállaltok közművelődési tevékenységében.
* A település közművelődési feladatainak ellátása.
* Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, valamint tanfolyamok szervezésének és lebonyolításának segítése.
* Felvilágosító és ismeretterjesztő tevékenységével a tudományok széles körének terjesztése.

**9.1. A tevékenységi körök gyakorlatban megvalósuló lehetséges formái, keretei:**

* A létkultúra közvetítését és fejlesztését szolgáló közművelődési gyakorlat
* Az iskolarendszeren kívüli, öntevékeny, önképző, szakképző tanfolyamok, életminőséget és életesélyt javító tanulási, felnőttoktatási lehetőségek, népfőiskolák megteremtése. Azon tanfolyamok, szakkörök, át- és továbbképzések, népfőiskolák szervezése, valamint egyéb közösségek támogatása, melyek elősegítik a helyben lakók életminőségének növekedését, a praktikus ismeretek közvetítésével hozzájárulnak a lakosság ismeret- és képzési szintjének növekedéséhez, mindennapi életük gazdagításához.
* A helyi kultúra közvetítését és fejlesztését szolgáló közművelődési gyakorlat
* A település környezeti, szellemi, művészeti értékeinek, hagyományainak feltárása, megismertetése, a helyi művelődési szokások gondozása, gazdagítása. Minden olyan közművelődési forma, mely a helyi-térségi azonosságtudatot fejleszti, továbbá a helyben lakókban erősíti mentális kötődésüket településükhöz. Ilyenek a rendszeres művelődő közösségek színtereinek biztosítása, emléknapok, helyi és kistérségi rendezvények, kiadványok, településközi kapcsolatok, vendégestek.
* Az ünnepi és egyetemes kultúra közvetítését és fejlesztését szolgáló közművelődési gyakorlat
* Az un. magas kultúra produktumai és az értékközpontú programok, rendezvények, fesztiválok, ünnepi alkalmak, kiállítások.
* Az önkifejezés és kreativitás kultúrájának közvetítését és fejlesztését szolgáló közművelődési gyakorlat
* Az élményközpontú közösségi formák és egyéni ambíciókat összesítő programok, sorozatok, helyi és területi bemutatók szervezése, közvetítése. Amatőr mozgalmak, közösségek kapcsolatrendszere.
* A helyi társadalom közösségi kultúrájának közvetítését és fejlesztését szolgáló közművelődési programok
* A helyi társadalmat és a közéletet fejlesztő, a helyi nyilvánosság kohézióját erősítő tevékenységek. A helyben megnyilvánuló és érvényes érdekeket kifejező, elsősorban civil önszerveződések munkájának segítése, a közösségfejlesztő módszerek alkalmazása.
* Az együtt élő másságok kultúráinak közvetítését és fejlesztését szolgáló közművelődési gyakorlat, programok
* A másságok megismerését, a kölcsönös tolerancia és empátia kialakulását célzó és segítő közművelődési törekvések.
* A közérdekű kulturális szolgáltatások közvetítését és fejlesztését szolgáló közművelődési gyakorlat
* Információszolgáltatás, turisztikai, természetjáró programok, természet- és környezetvédelmi feladatok, tanácsadás, spontán és szervezett kapcsolatépítés, közhasznú és szakmai információk közvetítése, kiadványok készítése. Az Internet felhasználása az információszerzésben és közvetítésben

**9.2. Munkaterületek**

Az intézmény az alaptevékenységével összefüggésben, saját szervezésű programjait, rendezvényeit a hagyományos kultúraközvetítési gyakorlat alapján kezeli.

A munkaterületek konkrét feladatai, programja és projektjei az éves munkatervekben és beszámolókban kerülnek részletes bemutatásra.

**1. Művészeti munkaterület**

1.1. Színház, irodalom, zene, tánc

1.2. Képzőművészet, kortárs művészet

1.3. Fotó, Multimédia-mozgóképkultúra

**2. Kreativitás, önkifejezés, önművelés munkaterület**

2.1. Hagyományápolás, népművészet

2.2. Ismeretterjesztés

2.3. Családi programok

2.4. Aktív időskor

**3. Gyermek és ifjúság munkaterület**

3.1. Elkötelezett szabadidő (iskolák, szociális intézmények non formális segítése)

3.2. El nem kötelezett szabadidő

**4. Egészséges életmód munkaterület**

4.1 Környezettudatos életszemlélet (környezet- és természetvédelem)

4.2. Életmód, turizmus

**5. Művelődő közösségek munkaterület**

5.1. Gyermek és ifjúsági szakkörök, klubok, tanfolyamok

5.2. Öntevékeny felnőtt művelődő közösségek

**6. Kulturális turizmus, idegenforgalmi nagyrendezvények munkaterület**

**7. Városi, járási közművelődési munkaterület**

**9.3. A közművelődési területen dolgozó szakalkalmazottak feladatai:**

* Gondoskodnak az éves munkatervben megszabott feladatok, és az igazgató által meghatározott „külső rendezvények” zavartalan megvalósításáról.
* Szervezik és koordinálják a szakmai feladatokat az intézmény alkalmazottaival együttműködve.
* Alkalmanként részt vesznek országos megmérettetést jelentő szakmai programokon.
* Az intézmény rendezvényei, művelődési csoportjai számára szükséges helyiségek, előkészíttetése,
* A külső szervek rendezvényeihez szükség esetén szakmai segítséget nyújtanak, teremnyilvántartást, illetve csoportnyilvántartást vezetnek.
* Figyelemmel kísérik a pályázati kiírásokat, részt vesznek a pályázatok megvalósításában
* Koordinálják a műszaki-technikai, kiadási igényeket.
* Koordinálja, segíti az intézményi bevételi lehetőségeket.
* Táborok szervezése
* Végzik a statisztikai célú adatok gyűjtését a nyilvántartó naplókban
* Segítik a művelődő közösségek létrehozását és működését
* Részletes feladataikat a munkaköri leírás tartalmazza.
* Adott rendezvényre elkészítik a szakmai- és műszaki alkalmazottak feladatelosztását.
* A munkavállaló az intézmény telephelyein köteles munkát végezni.
* Kiállítások szervezése
* Helyi, országos képzőművészek egymásközti és a közönséggel való találkozásainak szervezése

**9.4. Szolgáltatások:**

A tiszavasvári Egyesített Közművelődési Intézmény és Könyvtár – Találkozások Háza szolgáltatásait bármely magyar és külföldi állampolgár igénybe veheti, annak Házirendjét betartva.

**Az Intézmény használatára jogosultak köre**

* Minden gyermek és felnőtt igénybe veheti szolgáltatásait.

**Esetleges térítési díj ellenében igénybe vehető szolgáltatások:**

* Rendezvények,
* Tanfolyamok,
* Közösségek,
* Előadások,
* Kiállítások,
* Események látogatási lehetősége.

**Ingyenesen igénybe vehető szolgáltatás:**

* Információ az Egyesített Közművelődési Intézmény és Könyvtár szolgáltatásairól, valamint rendezvényeiről, programjairól

**Térítés ellenében igénybe vehető szolgáltatások:**

* Eszközök helyben használata
* Teremhasználat
* Eszközök bérlése

Az Egyesített Közművelődési Intézmény terem használatára vonatkozó térítési díjakat az SZMSZ. sz. 8. sz. függeléke tartalmazza.

Az Egyesített Közművelődési Intézmény eszközeinek bérlésére, használatára vonatkozó térítési díjakat az SZMSZ. 9. sz. függeléke tartalmazza.

**10. Muzeális tevékenység keretében az Egyesített Közművelődési Intézmény és Könyvtár – Vasvári Pál Múzeum feladatai**

A múzeumi feladatokat az intézmény keretein belül működő **Vasvári Pál Múzeum** működtetésével látja el.

**Működési Területe:** Szabolcs-Szatmár-Bereg Megye

**Gyűjtő köre:** Tiszavasvári Járás Közigazgatási területe (Tiszavasvári, Tiszalök, Tiszadada, Tiszadob, Tiszaeszlár, Szorgalmatos)

**Típusa:** Területi Múzeum

Gondoskodik a Tiszavasvári Járás közigazgatási területén fellelhető kulturális javak gyűjtéséről, védelméről, nyilvántartásáról, megőrzéséről, restaurálásáról, tudományos feldolgozásáról és publikálásáról, valamint kiállításokon és más módon történő bemutatásáról.

Részt vesz a megye és az ország szakmai és tudományos életében, együttműködik hazai és külföldi múzeumokkal, intézményekkel és szervezetekkel.

**Részletes feladatok:**

* Biztosítja a különböző muzeológiai szakágak és gyűjtemények összehangolt tevékenységét, az éves munkatervekben megfogalmazott tudományos és közművelődési feladatok végrehajtását,
* Külön felhatalmazás vagy megállapodás alapján részt vesz más intézmények, szervezetek által a megye területén folyó kutatásban vagy a megye határain kívül egyéb téma- vagy regionális kutatásokban,
* Szakmai együttműködést folytat a gyűjtő területén lévő helyi önkormányzatok fenntartásában lévő muzeális emlékhelyekkel, múzeumi kiállítóhelyekkel,
* Közművelődési tevékenységével, kiadványok megjelentetésével és más módon (pályázatok, táborok, szaktanácsadás, stb.) támogatja a honismereti törekvéseket.
* Feladata a város és Tiszavasvári Járás hagyományainak ápolása, dokumentálása: természeti, művészeti értékeinek, jeles személyiségeinek bemutatása; a helytörténeti műveltség és a helyi értékek védelmének erősítése.
* Gyűjti a település és a járás történetével kapcsolatos tárgyi, írásos, képi, hangzó és szellemi emlékanyagot.
* Gyűjti a városra, illetve a járásra vonatkozó helyismereti, helytörténeti jellegű dokumentumokat, illetve információkat.
* Biztosítja a muzeális anyag megőrzését, kezelését, nyilvántartását, feldolgozását.
* Kötelessége az egyes műtárgyak fizikai állapotának megóvása.
* Megfelelően kialakított nyilvántartási rendszerrel a gyűjteményt hozzáférhetővé teszi a kutatások számára.
* Közművelődési tevékenysége keretében állandó és időszaki kiállításokat rendez, múzeumpedagógiai foglalkozásokat tart.
* Igény esetén szakszerű tárlatvezetést biztosít.
* Biztosítja a múzeumi hálózat szolgáltatásainak közvetítését.
* Statisztikai adatgyűjtést, adatszolgáltatást végez a törvényi előírásoknak megfelelően.

**A feladatok ellátása érdekében a Vasvári Pál Múzeum**

- biztosítja a gyűjteményeiben található muzeális anyag megőrzését, kezelését, nyilvántartását, vagyonbiztonságát, állagvédelmét,

- alkalmazza a vonatkozó szaktudományok legkorszerűbb kutatási és feldolgozási módszereit, felhasználja a hazai és külföldi muzeológia általános és speciális módszereit a gyűjtés, tárolás, rendszerezés, nyilvántartás, adattárolás, konzerválás, restaurálás, kiállítás rendezés, ismeretátadás terén,

- a megfelelően kialakított nyilvántartási rendszerrel a gyűjteményét hozzáférhetővé teszi a látogatók és a kutatók számára,

- a kulturális javak tudományos feldolgozása és bemutatása terén együttműködik a hazai és külföldi intézményekkel,

- a szakmai felügyelet és tanácsadói segítséget nyújt a megyében működő egyéb muzeális közgyűjteményeknek,

- a közművelődési tevékenység keretében állandó és időszaki kiállításokat rendez és más kulturális szolgáltatásokat végez,

- kialakítja a feladatok optimális ellátását biztosító belső szervezeti és működési rendjét,

- a rábízott anyagi eszközökkel a vonatkozó jogszabályok szerint gazdálkodik.

**A múzeum szakági tevékenységet végző egységek:**

A múzeumvezető irányítása alá tartoznak a tárakat közvetlenül irányító tár felelősök.

A tárakban folyó szakmai munkát szakalkalmazottak végzik gyűjteménykezelő, illetve adattáros segítségével.

Leltári könyvbe csak muzeológus vezetheti fel a leltározott gyűjteményi darabokat.

Minden gyűjtemény külön leltári könyvvel rendelkezik.

A beérkező darabok gyarapodási naplóba kerülnek felvezetésre, ez után kerülnek leltárba.

**Tárak, gyűjtemények**

**Néprajzi Tár:**

* Néprajzi gyűjtemény

**Történeti tár:**

* Történeti gyűjtemény

**Ipartörténeti tár:**

* Alkaloida gyűjtemény
* Orvostörténeti gyűjtemény

**Régészeti tár:**

* Régészeti gyűjtemény

**Segédtárak:**

* fotótár
* könyvtár.

**10.4. Szolgáltatások:**

A tiszavasvári Egyesített Közművelődési Intézmény és Könyvtár – Vasvári Pál Múzeum szolgáltatásait bármely magyar és külföldi állampolgár igénybe veheti, annak Házirendjét betartva.

**Az Intézmény használatára jogosultak köre**

* Minden gyermek és felnőtt igénybe veheti szolgáltatásait.

**Esetleges térítési díj ellenében igénybe vehető szolgáltatások:**

* Rendezvények,
* Tanfolyamok,
* Múzempedagógiai szolgáltatás

**Ingyenesen igénybe vehető szolgáltatás:**

* Információ az Egyesített Közművelődési Intézmény és Könyvtár szolgáltatásairól, valamint rendezvényeiről, programjairól
* Az Intézmény könyvtárának helyben történő könyvhasználata helytörténeti kutatómunkához

**Térítés ellenében igénybe vehető szolgáltatások:**

* Múzeum időszaki és állandó kiállításainak látogatása belépőjeggyel

Az Egyesített Közművelődési Intézmény Vasvári Pál Múzeum belépőjegy árainak díjait az SZMSZ. 10. sz. függeléke tartalmazza.

**III. fejezet**

**Az intézmény működése**

**11. Az intézmény szervezeti felépítése**

Az Intézmény szervezeti felépítését alá- és fölérendeltségét, illetve munkamegosztását az SZMSZ 2. sz. melléklete tartalmazza.

Az intézmény vezetőségét az igazgató, igazgatóhelyettes, és a szakmai vezetők alkotják. Az intézményvezető-helyettes lehet a szakmai vezető.

**Az intézmény vezetése**

Feladat- és hatáskörük:

• Az igazgató megbízása alapján képviselik az intézményt

• Ellátják az intézmény szervezeti felépítésében meghatározott szakmai területek irányítási feladatait

• Irányítják a vezetésük alatt álló dolgozók tevékenységét, ellenőrzik a munkájukat

• Részt vesznek az intézmény munkatervének és költségvetésének elkészítésében

• Részt vesznek a vezetői megbeszéléseken, szakterületi értekezleteket tartanak

• Segítik az igazgatót feladatai ellátásában, a szervezeti egységek munkájának koordinálásában

• Személyzeti, munkaügyi kérdésekben javaslatot adnak

• Igazgatói felhatalmazás alapján kötelezettségeket vállalhatnak és jogokat szerezhetnek

**Felelősek:**

• A hatáskörükbe utalt szervezeti egységek illetve dolgozók munkájáért

• A szakterületek eredményes és hatékony munkavégzéséért, a költségvetés és a munkaterv vonatkozó teljesítéséért

**Egységesített feladatkörök:**

Közvetlen igazgatói, illetve igazgatóhelyettesi irányítás alá tartozó feladatok, amelyek ellátják az Egyesített Közművelődési Intézmény teljes feladat ellátását minden intézményi egység számára:

* Pénzügyi szakalkalmazott
* Rendszergazda
* Hangtechnikus
* Gondnok

(A felsorolt feladatkörök összevonhatóak más szakmai feladatokkal.)

**Feladataik:**

***Pénzügyi szakalkalmazott feladata:***

* Az Intézmény belső- és külső működésével kapcsolatos adminisztratív feladatok ellátása (pénzügyi és projektekhez kapcsolódó nyilvántartások vezetése, postai ügyintézés, számlázás).
* Szállítókkal, vevőkkel, bankokkal és egyéb partnerekkel történő kapcsolattartás.
* Pénztár vezetése, ki- és bevételezések pontos dokumentálása.
* Rendezvények jegyeivel kapcsolatos nyilvántartások végzése, jegykiadás, jegyárusítás koordinálása, lebonyolítása
* Bankszámlakivonatok alapján a banki mozgások rögzítése.
* Projektekkel kapcsolatos elszámolások elvégzése.
* Számlázás
* Munkabérekkel kapcsolatosa adminisztráció (jelenléti ívek, szabadságok nyilvántartása)
* Könyvelővel történő kapcsolattartás, a könyveléshez szükséges dokumentumok előkészítése, összerakása, elküldése
* Iroda, tisztítószer készletek feltöltése, a készletek nyomon követése
* Segíti az intézményben a klubok, körök, szervezetek, közösségek, oktatások működését
* Rögzíti a teremhasználati igényeket, végzi a terembérletekkel kapcsolatos adminisztrációt.
* Felméri és jelzi az intézmény igazgatója felé a lakosság, valamint a működő közösségek részéről felmerülő igényeket.
* Szakterülethez tartozó pénzügyi statisztikai adatgyűjtést és adatszolgáltatást végez.

***Rendszergazda feladata:***

* Szoftverek telepítése, beállítása, telepített szoftverek átvizsgálása
* Rendszernaplók, víruskeresési naplók
* Portalanítás, kábelek ellenőrzése
* Az eszközök megfelelő működésének ellenőrzése, eszközök üzembe helyezése
* Biztonsági mentések készítése, frissítések letöltése
* Az általános átvizsgálás során észlelt hibák javítása, megelőző lépések megtétele
* Hibák javítása, Intézményi igények felmérése
* Javaslatok összeállítása a meglévő szoftverek felhasználására, új szoftverek beszerzésére
* Biztonsági beállítások folyamatos felülvizsgálata és szükség esetén korrigálásuk
* Hatáskörébe tartozó eszközök garanciális ügyeinek intézése, új eszközök vásárlásához javaslatok megtétele, eszközök garanciális ügyeinek intézése
* Hálózat kiépítése, üzemeltetése, munkaállomások és más hálózatban részt vevő egységek telepítése és üzemeltetése
* Hálózati szabályok kialakítása és betartatása

***Hang-technikus feladata:***

* Előkészíti a hangtechnikai, színpadtechnikai munkát, programokat
* Hangképet alakít ki művészi szempontok alapján, hanganyagokat szerkeszt
* Hangforrásokat, hanghordozókat kezel
* Hangtechnikai munkafolyamatokat, hangfelvételeket, eszközöket, rendszereket ellenőriz
* Előkészíti és megtervezi és végrehajtja a rendezvények, események hangtechnikai munkáit
* Hangosító, fénytechnikai, színpadi berendezéseket telepít, üzembe helyez, rendszerré alakít
* Rendezvényeket, előadásokat hangosít
* Irányítja és ellenőrzi a felügyelete alá rendelt hangtechnikai, színpadtechnikai területet
* Előkészíti, megtervezi és dokumentálja a koncert- és eseményhangosító munkát
* Koncert- és eseményhangosító berendezéseket telepít, üzembe helyez, rendszerré alakít

***Gondnok feladata:***

* Az intézmény rendezvényei, valamint más programok helyszínének előkészítése, a működés feltételeinek biztosítása, működtetése.
* Intézményi szállítás előkészítése, koordinálása
* a rendezvényekhez kapcsolódó tűzvédelmi ellenőrzések koordinálása
* Az Intézmény eszközeinek működésének felügyelete, azok esetleges külső partner felé átadása, visszavétele, azok épségének ellenőrzése
* Az Intézmény valamennyi épületeinek kis értékű karbantartása, kis javítása, illetve azok koordinálása.

**11.1. A Városi Könyvtár szervezeti felépítése**

A Városi Könyvtár az Egyesített Közművelődési Intézmény és Könyvtár intézményegysége.

A könyvtár engedélyezett szakdolgozói létszáma: 7 fő, az alábbi megoszlásban:

1 fő könyvtárvezető, aki egyben az intézményvezető is

5 fő szakalkalmazott

1 fő technikai dolgozó (takarító)

***Könyvtárvezető***

|  |  |  |  |
| --- | --- | --- | --- |
| ***Könyvtáros***  3 fó | ***Segédkönyvtáros***  1 fó | ***Informatikus könyvtáros***  ***1 fó*** | ***Technikai dolgozó***  1 fő |

Az Egyesített Közművelődési Intézmény és Könyvtár – Városi Könyvtár szakmai munkájának irányítása a könyvtárvezető feladata.

**A könyvtárvezető feladata, hatásköre:**

* A könyvtárvezető gondoskodik arról, hogy a társadalmi szükségletek kielégítését szolgáló könyvtári tevékenységek jól szervezettek és szakmailag megalapozottak legyenek.
* A könyvtárvezető feladata a könyvtár szakmai munkájának irányítása.
* Felelős azon tevékenységek, szakmai feladatok végrehajtásáért, megvalósulásáért, melyet a könyvtár számára - az érvényben lévő jogszabályok előírnak,
* felelős minden olyan szabály, rendelet, utasítás betartásáért, amely a könyvtár általános működését az érvényben lévő jogszabályok szerint érinti, valamint speciálisan a könyvtárra, mint önkormányzati közgyűjteményi intézményre vonatkozik,
* folyamatos munkakapcsolatot tart a települési könyvtárakkal valamint a területileg illetékes megyei könyvtárral, a Móricz Zsigmond Megyei és Városi Könyvtárral,
* a könyvtár szakmai működését segítő pályázatokat készít, ellátja a pályázati teendőkkel kapcsolatos feladatokat, előkészíti a pályázatok elszámolását,
* a könyvtáros munkatársak (szakalkalmazottak) munkáját irányítja, ellenőrzi, koordinálja és beszámoltatja őket,
* felelős az intézmény alapfunkcióinak, alaptevékenységének minél eredményesebb, jobb megvalósulásáért, valamint a szolgáltatások minőségének szinten tartásáért, lehetőség szerinti bővítéséért,
* elkészíti az intézmény szabályzatait, a működési mechanizmusát meghatározó dokumentumait, azokat egymással összhangba hozza,
* betartja, illetve az intézmény dolgozóival betartatja a Szervezeti és Működési Szabályzat és mellékleteinek valamennyi előírását,
* A könyvtárvezető munkahelytől való tartós távolmaradása esetén kijelöli helyettesét, aki ezen idő alatt elvégzi a rábízott feladatokat és felel az intézmény folyamatos működéséért.

**11.2. A Találkozások Háza szervezeti felépítése**

Az Egyesített Közművelődési Intézmény és Könyvtár intézményegysége a Találkozások Háza.

Az intézményegység engedélyezett szakdolgozói létszáma: 7 fő, az alábbi megoszlásban:

1 fő pénzügyi ügyintéző

3 fő szakalkalmazott

1 fő gondnok

2 fő technikai dolgozó (takarító)

|  |  |  |  |
| --- | --- | --- | --- |
| ***Közművelődési szakember***  1 fő | ***Közművelődési munkatárs***  1 fő | ***Hangtechnikus***  1 fő | ***Pénzügyi ügyintéző szakalkalmazott***  1 fő |

***Gondnok*** 1 fő

**A Találkozások Háza szakmai vezetőjének közművelődéssel kapcsolatos feladatai:**

Feladata az intézmény rendeltetésszerű működésének biztosítása, a kitűzött célok és feladatok megvalósításának irányítása, a munka összehangolása.

**Feladat- és hatásköre:**

• Képviseli az intézményt más szervekkel, illetve személyekkel, vagy megbízást ad képviseletére

• Összeállítja – az intézmény vezetésével közösen – az intézmény munkatervét és költségvetési tervét

• Összeállítja és elkészíti a fenntartó illetve felügyeleti szervek részére az éves beszámolókat, jelentéseket, javaslatot készít az intézmény tevékenységének és szervezeti rendjének továbbfejlesztésére

• Feladata a személy- és munkaügyi feladatok ellátása, melyet a közreműködő gazdasági szervezettel együttműködve végez

• Kapcsolatot tart a felettes szervekkel, minisztériumokkal, országos közművelődési szervezetekkel, önkormányzatokkal, kulturális célú civil szervezetekkel, társintézményekkel

• Irányítja a közművelődési intézmény munkáját, gondoskodik a munkafolyamatba épített ellenőrzés megszervezéséről

**11.3. A Vasvári Pál Múzeum szervezeti felépítése**

Az Egyesített Közművelődési Intézmény és Könyvtár intézményegysége a Vasvári Pál Múzeum.

Az intézmény egység engedélyezett szakdolgozói létszáma: 6 fő, az alábbi megoszlásban:

1 fő Múzeumvezető

4 fő szakalkalmazott

***Múzeumvezető***

|  |  |  |  |
| --- | --- | --- | --- |
| ***Múzeológus***  1 fő | ***Múzeumpedagógus***  1 fő | ***Múzeumi közművelődési szakember***  1 fő | ***Gyűjtménykezelö/grafikus***  1 fő |

***Teremőr, takarító*** 1 fő

Az Egyesített Közművelődési Intézmény és Könyvtár – Vasvári Pál Múzeum szakmai munkájának irányítása a múzeumvezetőjének feladata.

A múzeumvezetőjét az Egyesített Közművelődési Intézmény és Könyvtár igazgatója bízza meg a múzeumvezetői feladatok ellátásával.

**11.3.1. A Vasvári Pál Múzeum vezetőjének feladatai:**

* egyéni munkaterve alapján tudományos és közművelődési munkát végez,
* a fenntartó által meghatározott szempontok szerinti éves, vagy tematikus beszámolók, elemzések elkészítése
* az intézmény működésével kapcsolatban minden olyan döntés (ügy), amelyet jogszabály nem utal más hatáskörbe

A múzeumvezető felelőssége kiterjed:

* az intézmény szakmai irányításáért,
* a jóváhagyott munkaterv és költségvetési terv teljesítéséért, az intézmény rendeltetésszerű működésért,
* az intézményi vagyonkezelésért, az önkormányzati tulajdon védelméért,
* a munkavédelmi, tűzrendészeti és közegészségügyi előírások betartásáért.

**12. Munkaköri leírások**

Az intézményben foglalkoztatott dolgozók részletes feladat- és hatáskörét a munkaköri leírások tartalmazzák. A munkaköri leírásokat az SZMSZ 1. sz. függeléke tartalmazza.

A munkaköri leírásoknak tartalmazniuk kell a foglalkoztatott dolgozók jogállását, a szervezetben elfoglalt helyét, a munkakörnek megfelelő feladatokat, jogokat és kötelezettségeket.

**13. Az intézmény vezetése**

**13.1. Az igazgató**

Az intézmény egyszemélyi felelős vezetője. Feladata az intézmény rendeltetésszerű működésének biztosítása, a kitűzött célok és feladatok megvalósításának irányítása, a munka összehangolása.

Részletes feladatait a fenntartó önkormányzat által kiadott munkaköri leírás tartalmazza.

**13.1.1. Az igazgató felelőssége**

* Az Egyesített Közművelődési Intézmény és Könyvtár egyszemélyi felelős vezetője, irányítója, képviselője.
* Irányítja, tervezi, szervezi, ellenőrzi és értékeli az intézményben folyó szakmai munkát, felelős az intézmény által kezelt vagyon védelméért, a munkáltatói jogok előírásnak megfelelő gyakorlásáért. Az intézmény rendeltetésszerű tevékenységéért
* Felel az önkormányzati tulajdon védelméért; a tűzvédelmi és munkabiztonsági előírások betartásáért, betartatásáért
* Az intézmény igazgatóját Tiszavasvári Város Önkormányzatának Képviselő-testülete nevezi ki, és menti fel. Tevékenységéért, az intézmény működéséért és az előirányzatoknak megfelelő gazdálkodásért a kinevező szervnek felelős.
* Biztosítja az intézményen belül a szükséges információáramlást, összehangolja, ellenőrzi az intézmény egységeinek működését, munkáját.

Gyakorolja a hatáskörébe tartozó munkáltatói és fegyelmi jogköröket:

* munkaviszony létesítése,
* kinevezés, felmentés, besorolás,
* létszámigény, munkaerő szükséglet megállapítása,
* munkakörök meghatározása,
* szabadságok engedélyezése,
* megbízás különböző feladatok ellátására.
* Az igazgató meghatározott munkaköri feladatok gyakorlását munkatársaira átruházhatja (kivéve: munkáltatói jogkör).
* Képviseli az intézményt más szervekkel, illetve személyekkel, vagy megbízást ad képviseletére
* Összeállítja és elkészíti a fenntartó illetve felügyeleti szervek részére az éves vagy féléves tematikus beszámolókat, jelentéseket, javaslatot készít az intézmény tevékenységének és szervezeti rendjének továbbfejlesztésére
* Feladata a személy- és munkaügyi feladatok ellátása, melyet a Városi Kincstár gazdasági vezetőjével együttműködve végez

Kapcsolatot tart a felettes szervekkel, minisztériumokkal, országos közművelődési szervezetekkel, önkormányzatokkal, kulturális célú civil szervezetekkel, társintézményekkel

* rányítja az intézmény munkáját, gondoskodik a munkafolyamatba épített ellenőrzés megszervezéséről
* Aláírási és kiadmányozási joggal rendelkezik. Az intézmény nevében kötelezettségeket vállalhat és jogokat szerezhet.
* Gondoskodik a dolgozók megfelelő szakmai felkészültségéről, a továbbképzésben való részvételről.
* Az igazgató feladatok ismeretében a munkát a személyi létszám, szakmai felkészültség és az intézmény sajátos helyzetének megfelelően osztja fel.
* Az intézmény feladatköreibe tartozó ügyekben szükség szerint előterjesztést, jelentést ad a felsőbb szervek, testületek részére.
* Elkészíti az intézmény SZMSZ-ét, munkatervét, éves beszámolóját, a dolgozók munkarendjét és az egyéb írásos tervezeteket.
* Felelős a jóváhagyott éves munkaterv és költségvetés teljesítéséért, az intézmény vagyonkezeléséért, munkavédelmi, tűzrendészeti és közegészségügyi előírások betartásáért, a működés ellenőrzéséért.
* Folyamatosan értékeli a szervezeti egységek, az intézmény tevékenységét, munkáját, munkatársait rendszeresen beszámoltatja végzett tevékenységükről.
* Betartja és betartja az adatszolgáltatási fegyelmet.
* A törvényesség biztosítása érdekében figyelemmel kíséri és betartja a hatályos jogszabályokat, biztosítja az intézmény jogszerű, a törvénynek, jogszabályoknak és helyi rendeleteknek megfelelő működését.
* Végrehajtja és végrehajtatja az Önkormányzat Képviselő-testületének és bizottságainak döntéseit.
* A fenntartótól kapott információkat bizalmasan kezeli.

**13.1.2. Ellenőrzés:**

* Irányítja és ellenőrzi a szervezeti egységekben dolgozók munkáját, meghatározza az ellenőrzési szinteket, és dönt az ellenőrzésre jogosult személyek feladatairól.
* Dönt a rendkívüli ellenőrzésekről.
* Elrendeli a belső ellenőrzések, funkcionális vizsgálatok elvégzését, értékelő elemzések elkészítését.
* Egyszemélyi felelősségéből adódóan ellenőrzi az intézmény hatékony és gazdaságos működéséhez szüksége feltételek ésszerű felhasználását.

**13.1.3. Az igazgató helyettesítése**

Az igazgatói megbízatás be töltetlensége esetén, illetve, ha az intézményvezető tartósan 2 hétnél tovább akadályoztatva van a munkavégzésben, a vezetői feladatokat teljes jogkörrel az igazgatóhelyettes látja el a vezetői feladatokat.

**14. Az intézmény dolgozóinak jogállása, feladatai, kötelezettségei**

A közgyűjteményi és közművelődési területeken foglalkoztatottak körét, az alkalmazás feltételeit, a munkavégzés szabályait, a munkakörök betöltéséhez szükséges képesítési és egyéb feltételeket az alábbi jogszabályok tartalmazzák:

Az alkalmazottakra vonatkozó intézkedéseket a Munka Törvénykönyve, valamint a 2020. évi XXXII. törvény (a kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról) határozza meg.

- 32/2017. (XII.12.) EMMI rendelet kulturális szakemberek továbbképzéséről,

- 39/2020. (X. 30.) EMMI rendelet a kulturális intézményben foglalkoztatottak munkaköreiről és foglalkoztatási követelményeiről, az intézményvezetői pályázat lefolytatásának rendjéről, valamint egyes kulturális tárgyú rendeletek módosításáról

**14.1. Az Egyesített Közművelődési Intézmény és Könyvtáralkalmazottainak jogai:**

Az Egyesített Közművelődési Intézmény és Könyvtár alkalmazottaknak joguk van élni a Magyarország törvényeiben és jogszabályaikban biztosított jogokkal.

Az EKIK alkalmazottainak joguk van kulturált tiszta munkakörülményekhez.

Az Egyesített Közművelődési Intézmény és Könyvtár alkalmazottainak joguk van részt venni a szakmai előmenetelük érdekében különböző képzési formákban, illetve a könyvtár képzési koncepciójának és képzési tervének kidolgozásában.

Az alkalmazottaknak joguk van a feladataik pontos elvégzéséhez a munkaköri leírás megköveteléséhez.

Az alkalmazottaknak joguk van az intézmény terveinek megismerésére és véleményezésére, ezek kialakítási folyamatában való részvételre, javaslattételre és kezdeményezésre;

**14.2. A dolgozók kötelezettségei:**

Kötelessége kezdeményezni a rendellenesség, a mulasztás vagy az egyéb az Intézményre káros jelenség megszüntetését.

Köteles a munkájához szükséges információkat megszerezni, a kapott információkat felhasználni a leghatékonyabb munkateljesítmény érdekében;

Minden alkalmazott köteles a munkaköri leírásában meghatározott tevékenységet pontosan, lelkiismeretesen végezni.

Az Egyesített Közművelődési Intézmény és Könyvtár alkalmazottak munkájuk végzése során kötelesek udvariasan, segítőkészen kapcsolatot tartani az Intézmény látogatóival, használókkal, vendégeivel, klienseivel.

A munkaidő kezdetét és befejezését a dolgozó köteles a jelenléti ívben pontosan vezetni.

Betegség - szabadság miatt hiányzó dolgozók helyettesítését köteles elvállalni minden dolgozó. A helyettesítés megtagadása fegyelmi vétség.

Az intézmény dolgozói az intézményen belül politikai nézeteiket nem propagálhatják.

Munkájuk során nem helyezhetik előtérbe egyetlen párt, politikai vagy társadalmi tömörülés érdekeit sem.

Az intézmény valamennyi dolgozójának kötelessége az intézmény állományát és vagyonát megóvni, annak védelmét biztosítani.

Az intézmény dolgozói kötelesek a nyitvatartási rendet betartani, munkájukat a munkaköri leírásnak, illetve az igazgató utasításainak megfelelően végezni.

Az intézmény valamennyi dolgozója köteles betartani az információs önrendelkezési jogról és az információ szabadságról szóló 2011. évi CXII. törvényben foglaltakat. Olvasói adatokat semmilyen célra nem adhatnak ki az olvasó írásbeli beleegyezése nélkül (kivétel rendőrség).

Az intézmény egységeinek nyitva tartásának rendjét, valamint az egyes munkakörökhöz, ügyeleti beosztásokhoz kapcsolódó munkarendet az SZMSZ megfelelő fejezete tartalmazza.

A nyitvatartási időn kívül az intézménnyel alkalmazotti jogviszonyban nem állók csak az igazgató, illetve helyettese engedélyével tartózkodhatnak az intézményben. Az intézményben zártás után az intézmény dolgozói csak az igazgató, illetve helyettese engedélyével és tudtával tartózkodhatnak.

Az intézményből az igazgató, vagy a helyettese engedélye nélkül nem kölcsönzésre szánt dokumentum, technikai eszköz nem vihető ki. Dolgozói használatra szánt technikai eszközeit, számítógépeit idegenek nem használhatják.

**15. Az intézmény munkavégzéssel kapcsolatos szabályai**

**15.1. A munkaviszony létrejötte**

Az intézmény az alkalmazottak esetében a belépéskor munkaszerződésben határozza meg, hogy az alkalmazottat milyen munkakörben, milyen feltételekkel és milyen mértékű alapbérrel foglalkoztatja.

A dolgozók munkájukat a dolgozók által aláírásukkal igazoltan megismert, és elfogadott munkaköri leírás alapján végzik.

Az intézményben foglalkoztatott teljes- és részfoglalkozású dolgozók munkabérének megállapításánál az érvényben lévő jogi rendelkezések előírásait kell figyelembe venni

**15.2. A munkavégzés teljesítése, munkaköri kötelességek, hivatali titkok megőrzése**

A munkavégzés teljesítése az intézmény igazgatója által kijelölt munkahelyen, az ott

Érvényben lévő szabályok és a munkaszerződésben leírtak szerint történik.

A dolgozó köteles a munkakörébe tartozó munkát legjobb képességei szerint, az elvárható legnagyobb szakértelemmel és pontossággal végezni, a hivatali titkokat megtartani. Ezen túlmenően nem közölhet illetéktelen személlyel olyan adatot, amely a munkaköre betöltésével összefüggésben jutott tudomására, és a melynek közlése a munkáltatóra, vagy más személyre hátrányos következményekkel járhat.

Az intézménynél hivatali titoknak minősülnek a következők:

Az intézmény gazdasági helyzete, mutatóinak alakulása,

A beiratkozott olvasók személyi adatai,

Az olvasók kölcsönzési adatai,

A dolgozók személyi adatai, bérük és egyéb juttatásuk,

A fejlesztési elképzelések mindaddig, míg nem kerül beterjesztésre a fenntartó felé,

Az épület biztonsági berendezéseinek működésére vonatkozó adatok,

A számítógépes hálózattal kapcsolatos, annak működési és adatbiztonságát támogató

Adatok, jelszavak, az intézménnyel szerződéses jogviszonyban álló személyek, cégek adatai.

A hivatali titok megsértése fegyelmi vétségnek minősül. Az intézmény valamennyi dolgozója köteles a tudomására jutott hivatali titkot mindaddig megőrizni, amíg annak közlésére az illetékes felettesétől engedélyt nem kap.

**15.3. Nyilatkozat tömegtájékoztató szervek részére**

A tömegtájékoztató eszközök munkatársainak tevékenységét az intézmény dolgozóinak az alábbi szabályok betartása mellett kell elősegíteniük:

A televízió, a rádió, az írott sajtó képviselőinek adott mindennemű felvilágosítás nyilatkozatnak minősül.

A felvilágosítás-adás, nyilatkozat tétel esetén be kell tartani a következő előírásokat:

Az intézmény érintő kérdésekben a tájékoztatásra, illetve nyilatkozat adására az igazgató, vagy az általa esetenként megbízott személy jogosult.

Elvárás, hogy a közölt adatok szakszerűek, pontosak és objektívek legyenek, melyért a nyilatkozó felel.

A nyilatkozatok megtételekor minden esetben tekintettel kell lenni a hivatali titoktartásra vonatkozó rendelkezésekre, valamint az intézmény jó hírnevére és érdekeire.

Nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala az intézmény tevékenységében zavart, az intézménynek anyagi vagy erkölcsi kárt okozna, továbbá olyan kérdésekről, amelyeknél a döntés nem a nyilatkozó hatáskörébe tartozik.

A nyilatkozattevőnek joga van arra, hogy a vele készült riport kész anyagát a közlés előtt megismerje, továbbá kérheti a készítőt, hogy közlés előtt vele az anyagot egyeztesse.

A médiában bármilyen híranyag, programismertető csak az intézmény igazgatójának tudtával és engedélyével jelenhet meg.

**15.6. Szabadság**

Az éves rendes és rendkívüli szabadság kiadásához szabadságtervet kell készíteni.

A rendkívüli és fizetés nélküli szabadság engedélyezésére minden esetben csak az igazgató jogosult.

Az intézmény főállású és teljes munkaidőben dolgozó alkalmazottak foglalkoztatása napi 8 óra keretben történik. Beosztás szerint minden alkalmazott köteles szombat- illetve vasárnap is dolgozni, az intézmény nyitva tartásának, illetve programjának függvényében. A pihenőnapokon és munkaszüneti napokon elrendelt munkavégzés után járó pihenőnapot a törvényi rendelkezéseknek megfelelően kell kiadni. Mivel az intézményben egész évben folyamatos munka folyik, ezért a szabadságot lehetőleg abban az időben kell kiadni, amikor az intézmény forgalma, leterheltsége a legkisebb. Az Intézmény dolgozói jelenlétükről előírás szerint jelenléti ív kitöltésével kötelesek számot adni, melyet az intézmény vezetője ellenőriz.

A dolgozónak járó szabadság nyilvántartását, a szabadság kiadását a szabadságos tömb aláírásával az intézmény igazgatója, távolléte esetén helyettese végzi.

Az intézmény dolgozója a munkából való rendkívüli távolmaradását, annak okát lehetőleg előző nap, de legkésőbb adott munkanapon reggel köteles jelenteni az intézmény igazgatójának, vagy helyettesének.

A dolgozó munkából való távolmaradását megelőzően, de legkésőbb a bejelentés időpontjában köteles tájékoztatni közvetlen felettesét aktuális munkájáról, a helyettesítés alatt elvégzendő határidős feladatokról.

Intézményi szintű rendezvényeken szakterületenként az intézmény dolgozóinak jelenléte kötelező (a munkaidő keret figyelembe vételével). Távolmaradás csak az igazgató, vagy helyettese engedélyével lehetséges.

**15.7. Az intézménnyel munkaviszonyban álló dolgozók díjazása**

A munka díjazására vonatkozó megállapodásokat munkaszerződésben kell rögzíteni. A díjazások fizetése átutalással, bankszámlára történik.

**15.8. Saját gépkocsi használata**

A saját tulajdonú gépjárművek használatának térítési díját és elszámolási rendszerét a mindenkor érvényes központi előírások rendelkezései, illetve az adójogszabályok szerint kell kialakítani.

A saját gépkocsi használatáért, az intézmény költségvetéséből a vonatkozó keretek indokolt és racionális felhasználásáért az intézmény vezetője felel.

**16. Kártérítési kötelezettség**

A munkaviszonyából eredő kötelezettségének vétkes megszegésével okozott

A munkavállaló kárért kártérítési felelősséggel tartozik. Szándékos károkozás esetén a munkavállaló a teljes kárt köteles megtéríteni.

A munkavállaló vétkességére való tekintet nélkül a teljes kárt köteles megtéríteni a visszaszolgáltatási vagy elszámolási kötelezettséggel átvett olyan dolgokban bekövetkezett hiány esetén, amelyeket állandóan őrizetben tart, kizárólagosan használ vagy kezel, illetve azokat jegyzék vagy elismervény alapján vette át.

A pénzkezeléssel is megbízott személyt e nélkül is terheli felelősség az általa kezelt pénz, értékpapír, egyéb értéktárgy tekintetében.

Amennyiben az intézménynél a kárt többen együttesen okozták, vétkességük, a megőrzésre, illetve kezelésre átadott dolgokban, pénzeszközökben bekövetkezett hiány esetén pedig munkabérük arányában felelnek. Amennyiben a kárt, hiányt többen együttesen okozták, egyetemleges kötelezésnek van helye.

A könyvtár használók kártérítési kötelezettségét a könyvtárhasználati szabályzat rögzíti.

A könyvtárhasználó károkozás tényállása esetében az intézmény kártérítési eljárást indít, a vonatkozó szabályoknak megfelelően, a kárt okozó ellen.

**17. Anyagi felelősség**

Az intézmény a dolgozó ruházatában, használati tárgyaiban a munkavégzés folyamán bekövetkezett kárért vétkességre való tekintet nélkül felel, ha a kárt a dolgozó munkahelyén, vagy más, megőrzésre szolgáló helyen elhelyezett dolgokban keletkezett.

Anyagi felelősség nem terheli az intézményt az olvasói terekben elhelyezett, vagy itt tárolt, felejtett személyes dolgokért.

A dolgozó a szokásos, a személyi használati tárgyakat meghaladó mértékű és értékű használati értékeket csak az igazgató engedélyével hozhat be munkahelyére, illetve viheti ki onnan (pld. számítógép).

Az intézmény valamennyi dolgozója felelős a berendezési, felszerelési tárgyak rendeltetésszerű használatáért, a gépek, eszközök, az állomány egészének, stb. megóvásáért.

**18. Az intézményegységek nyitvatartási rendjét a Használati szabályzat tartalmazza.**

**19. A kapcsolattartás rendje**

Az intézmény feladatainak hatékonyabb ellátása érdekében az intézmény tagegységei egymással szoros kapcsolatban állnak.

Az együttműködés során a tagegységeknek minden olyan intézkedésnél, amelyik a másik egység működési területét érinti, az intézkedést megelőzően egyeztetési kötelezettségük van.

Az eredményesebb együttműködés érdekében az intézmény szakmai szervezetekkel, társintézményekkel, gazdálkodó szervezetekkel, civil szervezetekkel együttműködési megállapodást köthet.

Az intézmény feladatának eredményes ellátása érdekében sokoldalú kapcsolatot alakít ki a különböző intézményekkel, vállalatokkal, társadalmi és civil szervezetekkel, oktatási intézményekkel, stb.

Együttműködik a térség művelődési házaival, könyvtáraival, általános művelődési központjaival a szakmai programok és tevékenységek szervezése, lebonyolítása érdekében.

Folyamatosan kapcsolatot tart a fenntartóval, segítve rendezvényeinek, ünnepségeinek, eseményeinek sikeres megvalósítását.

Kapcsolódik az országos szakmai programokhoz, együttműködik azok helyi szintű megvalósítása érdekében.

Tevékenységét összehangolja a közművelődési – közgyűjteményi tevékenységet végző intézményekkel,

Együttműködik a Tiszavasvári Városi Televízió, a Vasvári Hírmondó, valamint a megyei és az országos médiumok munkatársaival az Intézmény szolgáltatásainak népszerűsítése érdekében.

Együttműködik a Tiszavasvári Város társadalmi és tömegszervezeteivel.

Kapcsolatot tart a városban működő érdekképviseleti szervezetekkel, egyesületekkel, történelmi egyházakkal, kulturális társaságokkal.

Együttműködik a településen működő oktatási intézményekkel, különös figyelemmel az intézmények iskolán kívüli kulturális tevékenységére, hagyományaira.

A Városi Könyvtár testületi tag a Magyar Könyvtárosok Egyesületében

**20. A belső irányítás eszközei:**

20.1. **A szervezeti egységek együttműködése**

Az intézmény belső szervezeti egységei egymás mellé rendelt részlegek, munkájukat szoros együttműködésben kötelesek végezni. Az egyes csoportok a feladatkörükbe tartozó, de más szervezeti egység feladatait is érintő kérdésekben, annak bevonásával kötelesek eljárni.

A folyamatos munkavégzés technikai és szervezési feltételeinek biztosítása megköveteli a részlegek közötti folyamatos információcserét. Ennek érdekében rendezvények előtt programegyeztető megbeszéléseket kell tartani.

A havi programokat az intézmény vezetője hagyja jóvá.

**20.2. Szakmai megbeszélések rendje:**

1. Munkamegbeszélés:

Az intézmény igazgatója, illetve az általa felkért helyettesítő kolléga szükség szerint munkamegbeszélést tart.

A megbeszélés célja az intézmény előtt álló aktuális feladatok áttekintése, a végzett munka értékelése, a gazdálkodás főbb kérdéseinek tisztázása.

2. Összmunkatársi értekezlet:

Az igazgató vezetésével az intézmény szakmai- és gazdasági munkájának elemzése és értékelése céljából szükség szerint, de legalább évente két alkalommal munkaértekezletet kell tartani.

**20.3. Az intézmény belső információs rendszere:**

Az intézménybe érkező információkat az ügyviteli munkatárs gyűjti és juttatja el az illetékes vezetőhöz vagy dolgozóhoz. (telefon, e-mail, fax, szóbeli információ) Minden beérkező és belső információt el kell juttatni az igazgatóhoz, ő dönt az intézkedő munkatárs személyéről. Az e-mailben érkező levelet és a fax-küldeményeket ügyiratként kell kezelni. A központi e-mail címre érkező küldeményeket csak a titkárság gépéről lehet kinyomtatni, elkerülve ezzel a többszöri nyomtatásból eredő zavarokat. A közművelődési szakalkalmazottak saját rendezvényük időpontjának eldöntését követően kötelesek minden fontosabb adatot rögzíteni a teremnyilvántartó lapon.

**20.4. Kiadmányozási jogok gyakorlása:**

1. Az igazgató kiadmányozási jogkörébe tartozó ügyiratok:

•Hatóságoknak –szakhatóság, felügyeleti szervek- küldött levelek, tájékoztatók.

• Fenntartónak küldött levelek, beszámolók, feljegyzések.

• Pénzügyi kötelezettséget vállaló ügyiratok, szerződések.

• Országos hatáskörű szervezetek részére küldött levelek, információk, tájékoztatók.

• Személyügyek iratai

• Az intézményt érintő bírósági, ügyészségi kérdésekben adandó ügyiratok

• Az intézmény egészét érintő panaszügyekre adott válaszok

• Az intézmény tevékenységének egészét érintő kérdésekben adandó írásos tájékoztatók.

• Kiadványok megjelentetése.

• Szakmai feladatokhoz tartozó kérdésekben készült levelek, információk.

1. Szakalkalmazottak önálló aláírási jogköre:

• Könyvtár használattal, kölcsönzéssel kapcsolatos esetekben igazgatói felhatalmazással könyvtáros szakalkalmazottak.

• Egy rendezvényt előkészítő kisebb jelentőségű ügyiratok (elektronikus levelek, faxok, postázott levelek)

**20.5. Az intézményi tevékenység egyes területeire vonatkozó rendelkezéseket igazgatói utasításban kell szabályozni.**

Az igazgatói utasítások ismerete és végrehajtása az intézmény valamennyi alkalmazottjának kötelessége.

**20.6. Házirend készítés, kifüggesztés:**

Az intézménynek és az intézmény egységeknek házirendet kell készíteni és azt jól látható helyen ki kell függeszteni. A házirendnek a használók jogait és kötelezettségeit kell tartalmaznia. Az Intézmény egységeiben használati szabályzatot kell készíteni.

Az Intézmény és egységeinek házi rendjét az SZMSZ 5. sz. melléklete tartalmazza.

**21. Az intézmény ügyiratkezelése**

Az intézményben az ügyiratok kezelése központosított rendszerben történik.

Az intézmény címére érkező postai és egyéb küldeményeket az igazgató veheti át és bonthatja fel (akadályoztatása esetén helyettese).

Az intézmény alkalmazottai nevére érkezett küldeményeket a címzettnek kell átadni, akik a hivatalos küldemények iktatásáról és tartalmának megismertetéséről kötelesek tájékoztatni a munkahelyi vezetőt.

Nem bonthatók fel azok a küldemények, amelyekről egyértelműen megállapíthatók, hogy magánjellegűek.

A beérkezett küldemények közül az ügyiratokat kell iktatni.

Az iktatási kötelezettséget az igazgató írja elő az ügyirat szignálásakor.

A kijelölt ügyintézők köteles a megjelölt határidőre az ügyiratban kért intézkedéseket megtenni, a válaszokat megfogalmazni.

A lezárt ügyek iratait az illetékes előadó aláírásával ellátva irattárba kell helyezni. Az ügyiratokat az igazgató írja alá.

Anyagi természetű kötelezettségvállaláshoz cégszerű aláírás szükséges.

Az ügyiratkezelés irányításáért és ellenőrzéséért az intézmény igazgatója a felelős.

A beérkezett küldeményeket, leveleket iktatni kell. Nem kell iktatni a különféle meghívókat, műsorajánlókat, propagandaanyagot, dokumentum-ismertetőket, könyvtári megrendelést ajánló ismertető anyagokat.

Az intézmény iratainak nyilvántartására iktatókönyvet kell használni. Az iktatott ügyiratok szabályos kezeléséért, az irattárazásért a megbízott ügyintéző a felelős.

**22. Bélyegzők használata, kezelése**

Valamennyi cégszerű aláírásnál cégbélyegzőt kell használni. A bélyegzőkkel ellátott, cégszerűen aláírt iratok tartalma érvényes kötelezettségvállalást, jogszerzést, jogról való lemondást jelent.

Az intézményben cégbélyegző használatára az intézmény igazgatója jogosult.

Az intézményben használt bélyegzők beszerzéséről kiadásáról, nyilvántartásáról, cseréjéről, leltározásáról az intézmény vezetője gondoskodik, illetve elvesztése esetén az előírásoknak megfelelően jár el.

Egyes szakmai levelezési esetekben- szakhatóságok, felügyeleti szervek, szakmai szervezetek felé- az igazgató engedélyével a cégbélyegzőt használhatják az Intézmény egységeinek vezetői is.

**Cégbélyegző –Körbélyegző:**

Kör alakú, középen Magyarország címere, a bélyegző felirata:

Egyesített Közművelődési Intézmény és Könyvtár

**Fejléc bélyegző:**

A bélyegző felirata: Egyesített Közművelődési Intézmény és Könyvtár

4440 Tiszavasvári, Szabadság tér 1.

Adószám: 15834003-2-15

OTP 11744144-15834003

***A Városi Könyvtár bélyegzői:***

**Levelezési címbélyegző:**

A bélyegző felirata: Egyesített Közművelődési Intézmény és Könyvtár

Városi Könyvtár

4440 Tiszavasvári, Szabadság tér 1.

Tel: 42/372-441

[www.kulturatvasvari.hu](http://www.kulturatvasvari.hu)

**Adószámos bélyegző:**

A bélyegző felirata: Egyesített Közművelődési Intézmény és Könyvtár

4440 Tiszavasvári, Szabadság tér 1.

Adószám: 15834003-2-15

OTP 11744144-15834003

**Leltári bélyegző, ovális alakú:**

Felirata: Városi Könyvtár Tiszavasvári

**Iktatóbélyegző:**

Felirata: Egyesített Közművelődési Intézmény és Könyvtár

4440 Tiszavasvári, Szabadság tér 1.

Városi Könyvtár

Érkezés kelte:

Iktató szám:

Ügy. neve:

A Vasvári Pál Múzeum bélyegzői:

**Fejléces:**

A bélyegző felirata: Egyesített Közművelődési Intézmény és Könyvtár

4440 Tiszavasvári, Szabadság tér 1.

Adószám: 15834003-2-15

OTP 11744144-15834003

3.

**Teljesítést Igazoló:**

A bélyegző felirata: Teljesítést igazolom:…………………..

Dátum: ………………………………..

Kifizetést engedélyezem:……………..

**Másolati:**

A bélyegző felirata: MÁSOLATI

Az intézmény bélyegzőinek feliratait és lenyomatait az SZMSZ 6. sz. függeléke tartalmazza

**23. Az intézmény gazdálkodásának rendje**

Az intézmény önállóan működő költségvetési szerv. Az intézmény pénzügyi-gazdasági feladatait a Polgármesteri Hivatal látja el.

A költségvetés tervezésével és végrehajtásával kapcsolatos előírások, feltételek:

- A költségvetés tervezésére a fenntartó költségvetési koncepciójának és irányelveinek ismeretében kerülhet sor.

- A költségvetés a szakmai munkatervre épül.

- A tervezés során érvényesíteni kell a feladatellátására vonatkozóan az előirányzatokkal, létszámmal, vagyonnal való szabályszerű, gazdaságos, hatékony és eredményes gazdálkodás követelményeit.

**24. A kötelezettségvállalás rendje**

Az intézmény nevében kötelezettségvállalás jogkörrel az igazgató rendelkezik.

**25. A helyettesítés rendje**

Az intézményben folyó munkát a dolgozók időleges vagy tartós távolléte nem akadályozhatja. A dolgozók tartós távolléte esetére a helyettesítés rendszerének kidolgozása az intézmény vezetőjének feladata.

A helyettesítéssel kapcsolatos, egyes dolgozókat érintő konkrét feladatokat a munka megkezdése előtt a dolgozókkal ismertetni kell.

Az intézményen belüli helyettesítés rendjét az intézmény vezetője belső utasításban szabályozza.

**IV. fejezet**

**Hatályba léptető és záró rendelkezések**

**Az SZMSZ hatálybalépése**

Jelen szabályzat 2021…………………….. én lép hatályba, ezzel egyidejűleg az 2016. évben kiadott korábbi SZMSZ-ek rendelkezései hatályukat vesztik.

Az intézményi működéssel kapcsolatos egyéb szabályzatok az SZMSZ függelékét képezik, melyek naprakész állapotban tartásáról az intézmény igazgatója gondoskodik.

Tiszavasvári, 2021………………………..

……………………………......

Kulcsár Lászlóné

igazgató

**Záradék:**

A Szervezeti és Működési Szabályzatot Tiszavasvári Város Önkormányzatának Képviselő-testülete a…/2021. határozatában jóváhagyta.

**Az SZMSZ az alábbi mellékletekkel rendelkezik:**

1. sz. melléklet A Városi Könyvtár Könyvtárhasználati Szabályzata

2. sz. melléklet Könyvtár Gyűjtőköri Szabályzat

3. sz. melléklet Szervezeti felépítés

**Az SZMSZ az alábbi függelékekkel rendelkezik:**

1. sz. függelék Munkaköri leírások

2. sz. függelék A Városi Könyvtár Gyűjtőköri Szabályzata

3. sz. függelék A Városi Könyvtár Küldetésnyilatkozata

4. sz. függelék A Találkozások Háza Küldetésnyilatkozata

5. sz. függelék A Vasvári Pál Múzeum Küldetésnyilatkozata

6. sz. függelék Az Egyesített Közművelődési Intézmény és Könyvtár bélyegzőnek feliratai és lenyomatai

7. sz. függelék Belső szabályozás a Városi Könyvtár térítési díjairól

8. sz. függelék Belső szabályozás az Egyesített Közművelődési Intézmény terem térítési díjairól

9. sz. függelék Belső szabályozás az Egyesített Közművelődési Intézmény eszközeinek bérbeadási térítési díjairól

10. sz. függelék A Vasvári Pál Múzeum belépőjegyeinek árazásáról

11. sz. függelék Szabályzat az éleslátást biztosító szemüveg nyújtásáról

12. sz. függelék Munkaruha juttatás

13. sz. függelék Dohányzásra vonatkozó Szabályzat

14. sz. függelék Telefonhasználati Szabályzat